open-index/open-wikipedia-markdown huggingface dataset:
రాజేంద్రనగర్ శాసనసభ నియోజకవర్గం

రంగారెడ్డి జిల్లా లోని 14 శాసనసభ నియోజకవర్గాలలో ఇది ఒకటి. 2007లో చేయబడిన నియోజకవర్గాల పునర్వ్యవస్థీకరణ ప్రకారం ఈ నియోజకవర్గం 2 మండలాలు ఉన్నాయి. పునర్విభజనలో ఈ నియోజకవర్గం కొత్తగా ఏర్పడింది. ఇదివరకు కాటేదాన్ చేవెళ్ళ, చార్మినార్ నియోజకవర్గాల పరిధిలో ఉన్న ప్రాంతాన్ని ప్రత్యేక నియోజకవర్గంగా ఏర్పర్చారు. అంతర్జాతీయ విమానాశ్రయం, వ్యవ్సాయ విశ్వవిద్యాలయం ఈ నియోజకవర్గపు ప్రత్యేకతలు.

## ఈ నియోజకవర్గం పరిధిలోని మండలాలు
* రాజేంద్రనగర్
* శంషాబాద్
## నియోజకవర్గపు గణాంకాలు
*నియోజకవర్గపు జనాభా (2001 లెక్కల ప్రకారము) :2,60,591
*ఓటర్ల సంఖ్య  (2008 ఆగస్టు సవరణ జాబితా ప్రకారము) :2,32,290
## ఎన్నికైన శాసనసభ్యులు
;ఇంతవరకు ఈ నియోజకవర్గం నుంచి గెలుపొందిన శాసనసభ్యులు :
:

## 2009 ఎన్నికలు
2009 ఎన్నికలలో భారతీయ జనతా పార్టీ తరఫున రాజ్ భూపాల్ రెడ్డి పోటీలో ఉండగా, తెలుగుదేశం పార్టీ తరఫున ప్రకాశ్ గౌడ్ పోటి చేస్తున్నాడు. ప్రజారాజ్యం పార్టీ తరఫున సామరాజ్ పాల్ రెడ్డి బరిలో ఉన్నాడు. మజ్లిస్ తరఫున ఇంద్రారెడ్డి కుటుంబానికి ఆత్మీయుడైన మురళీధర్ రెడ్డి పోటీ చేస్తుండగా, జ్క్షానేశ్వర్ కాంగ్రెస్ అభ్యర్థిగా ఉన్నాడు. లోక్‌సత్తా తరఫున సోల్‌కర్ రెడ్డి బరిలో ఉన్నాడు.

## ఇవి కూడా చూడండి
ఆంధ్రప్రదేశ్ శాసనసభ సభ్యుల జాబితాలు

## మూలాలు

వర్గం:రంగారెడ్డి జిల్లా శాసనసభ నియోజకవర్గాలు
దేవరకొండ శాసనసభ నియోజకవర్గం

నల్గొండ జిల్లా లోని 12 శాసనసభ నియోజకవర్గాలలో ఇది ఒకటి. 2007లో చేయబడిన నియోజకవర్గాల పునర్వ్యవస్థీకరణ ప్రకారం ఈ నియోజకవర్గం 5 మండలాలు ఉన్నాయి. పునర్విభజనలో ఈ నియోజకవర్గం 1978 నుండి ఎస్టీలకు రిజర్వ్ చేయబడింది. తెలంగాణా రాష్ట్రం ఏర్పడ్డాక నూతనంగా 3 మండలాలు అయ్యాయి

## ఈ నియోజకవర్గం పరిధిలోని మండలాలు
* దేవరకొండ
* చింతపల్లి 
* గుండ్లపల్లి ( డిండి )
* చందంపేట
* పెద్ద అడిశర్లపల్లి
* కొండ మల్లేపల్లి
* గుడిపల్లి
* నేరేడుగొమ్ము

## ఎన్నికైన శాసనసభ్యులు
;ఇంతవరకు ఈ నియోజకవర్గం నుంచి గెలుపొందిన శాసనసభ్యులు

:

## 2004 ఎన్నికలు
2004లో జరిగిన శాసనసభ ఎన్నికలలో దేవరకొండ శాసనసభ నియోజకవర్గం నుండి సి.పి.ఐ పార్టీకి చెందిన రవీంద్రకుమార్ రమావత్ తన సమీప ప్రత్యర్థి అయిన తెలుగుదేశం పార్టీ అభ్యర్థి వాధ్యా శక్రునాయక్‌పై 17187 ఓట్ల మెజారిటీతో గెలుపొందినాడు. రవీంద్రకుమార్ 61748 ఓట్లు సాధించగా, శక్రునాయక్ 44561 ఓట్లు పొందినాడు. మొత్తం ఆరుగురు అభ్యర్థులు పోటీ చేయగా సి.పి.ఐ., తెలుగుదేశం పార్టీ అభ్యర్థులు పోలైన ఓట్లలో 93.5% చేజిక్కించుకున్నారు. రంగంలో ఉన్న తెరాస, బి.ఎస్.పి. అభ్యర్థులతో సహా మరో ఇద్దరు ఇండిపెండెంట్ అభ్యర్థులు డిపాజిట్టు కోల్పోయారు. కాంగ్రెస్ పార్టీ తన అభ్యర్థిని నిలబెట్టలేదు. సి.పి.ఐ పార్టీతో పొత్తు ఉండటంతో పొత్తులో భాగంగా ఈ స్థానాన్ని సి.పి.ఐ.కు వదిలి మద్దతు ప్రకటించింది.
;వివిధ అభ్యర్థులు సాధించిన ఓట్లు:

## 2009 ఎన్నికలు
2009 శాసనసభ ఎన్నికలలో ఈ నియోజకవర్గం నుండి మహాకూటమి తరఫున పొత్తులో భాగంగా సి.పి.ఐ.కు చెందిన రవీంద్రకుమార్, కాంగ్రెస్ పార్టీ అభ్యర్థిగా బాలూనాయక్, భారతీయ జనతా పార్టీ తరఫున మంగ్యానాయక్, ప్రజారాజ్యం నుండి రమేశ్ నాయక్ పోటీచేశారు.

ఫలితాలు ఇలా ఉన్నాయి https://web.archive.org/web/20100309085741/http://www.altiusdirectory.com/Society/nalgonda-district-assembly-elections-2009.php

## నియోజకవర్గ ప్రముఖులు
;ధీరావత్ రాగ్యానాయక్:
:రాగ్యానాయక్ ఈ నియోజకవర్గపు ప్రముఖ కాంగ్రెస్ నేతలలో ఒకడు. 1989, 1994 ఎన్నికలలో సి.పి.ఐ.కు చెందిన ఎం.బి.చౌహాన్ చేతిలో పరాజయం పొందగా, 1999 ఎన్నికలలో విజయం సాధించాడు. 2002లో ఇతను చనిపోగా జరిగిన ఉపఎన్నికలలో ఇతని భార్య ధీరావత్ భారతి ఏకగ్రీవంగా ఎన్నికైంది.

## నియోజకవర్గం నుండి గెలుపొందిన శాసనసభ్యులు
ఇంతవరకు సంవత్సరాల వారీగా నియోజకవర్గంలో గెలుపొందిన సభ్యుల పూర్తి వివరాలు ఈ క్రింది పట్టికలో నుదహరించబడినవి.
:

## ఇవి కూడా చూడండి
*ఆంధ్రప్రదేశ్ శాసనసభ సభ్యుల జాబితాలు

## మూలాలు

వర్గం:నల్గొండ జిల్లా శాసనసభ నియోజకవర్గాలు
నాగార్జునసాగర్ శాసనసభ నియోజకవర్గం

నల్గొండ జిల్లా లోని 12 శాసనసభ నియోజకవర్గాలలో ఇది ఒకటి. 2007లో చేయబడిన నియోజకవర్గాల పునర్వ్యవస్థీకరణ ప్రకారం ఈ నియోజకవర్గం 5 మండలాలు ఉన్నాయి.

## ఈ నియోజకవర్గం పరిధిలోని మండలాలు
* గుర్రమ్‌పోడ్‌
* పెద్దవూర
* అనుముల
* త్రిపురారం
* నిడమానూరు

## నియోజకవర్గం నుండి గెలుపొందిన శాసనసభ్యులు
ఇంతవరకు సంవత్సరాల వారీగా నియోజకవర్గంలో గెలుపొందిన సభ్యుల పూర్తి వివరాలు ఈ క్రింది పట్టికలో నుదహరించబడినవి.
:

## 2009 ఎన్నికలు
2009 శాసనసభ ఎన్నికలలో ఈ నియోజకవర్గం నుండి తెలుగుదేశం పార్టీ తరఫున పి.చిన్నపరెడ్డి, కాంగ్రెస్ పార్టీ తరఫున కుందూరు జానారెడ్డి, ప్రజారాజ్యం నుండి రామచంద్రనాయక్, భారతీయ జనతా పార్టీ అభ్యర్థిగా శ్రీనివాస్ యాదవ్, లోక్‌సత్తా తరఫున టి.రజనీకాంత్ పోటీచేశారు.

ఫలితాలిలా ఉన్నాయి https://web.archive.org/web/20100309085741/http://www.altiusdirectory.com/Society/nalgonda-district-assembly-elections-2009.php

## నియోజకవర్గ ప్రముఖులు
;కె.జానారెడ్డి:
:1975లో రాజకీయరంగ ప్రవేశం చేసిన జానారెడ్డి 1978లో జయప్రకాశ్ నారాయణ్ స్పూర్తితో జనతాపార్టీ తరఫున పోటీచేసి నిమ్మల రాములు చేతిలో ఓడిపోయాడు. తెలుగుదేశం పార్టీ ఆవిర్బావం తరువాత ఆ పార్టీలో చేరి 1985లో రాష్ట్ర శాసనసభకు ఎన్నికయ్యాడు. 1988లో తెలుగుదేశం పార్టీకి రాజీనామా చేసి ప్రత్యేకంగా తెలుగునాడు పార్టీ స్థాపించాడు. ఆ మరుసంవత్సరమే తెలుగునాడును కాంగ్రెస్ పార్టీలో విలీనం చేసి, కాంగ్రెస్ తరఫున పోటీచేసి శాసనసభకు ఎన్నికైనాడు. 1994లో కాంగ్రెస్ తరఫునే పోటీచేసి రామ్మూర్తి యాదవ్ చేతిలో పరాజయం పొందినాడు. ఆ తరువాత 1999, 2004 ఎన్నికలలో విజయం సాధించి రాష్ట్ర ప్రభుత్వంలో మంత్రిపదవులు పొందినాడు. గతంలో సినిమాటోగ్రఫి, వ్యవసాయ శాఖామంత్రిగా పనిచేసిన జానా రెడ్డి ప్రస్తుతం హోంశాఖను నిర్వహిస్తున్నాడు.

## ఇవి కూడా చూడండి
*ఆంధ్రప్రదేశ్ శాసనసభ సభ్యుల జాబితాలు

## మూలాలు

వర్గం:నల్గొండ జిల్లా శాసనసభ నియోజకవర్గాలు
మిర్యాలగూడ శాసనసభ నియోజకవర్గం

నల్గొండ జిల్లా లోని 12 శాసనసభ నియోజకవర్గాలలో ఇది ఒకటి. 2007లో చేయబడిన నియోజకవర్గాల పునర్వ్యవస్థీకరణ ప్రకారం ఈ నియోజకవర్గం 3 మండలాలు ఉన్నాయి.

## ఈ నియోజకవర్గం పరిధిలోని మండలాలు
* మిర్యాలగూడ
* దామరచర్ల
* వేములపల్లి

## ఎన్నికైన శాసనసభ్యులు
;ఇంతవరకు ఈ నియోజకవర్గం నుంచి గెలుపొందిన శాసనసభ్యులు
:

## 2004 ఎన్నికలు
2004లో జరిగిన శాసనసభ ఎన్నికలలో మిర్యాలగూడ శాసనసభ నియోజకవర్గం నుండి సి.పి.ఎం పార్టీకి చెందిన జూలకంటి రంగారెడ్డి తన సమీప ప్రత్యర్థి అయిన తెలుగుదేశం పార్టీ అభ్యర్థి చంద్రశేఖరరెడ్డిపై 31155 ఓట్ల మెజారిటీతో గెలుపొందినాడు. రంగారెడ్డి 81014 ఓట్లు పొందగా, చంద్రశేఖరరెడ్డికి 49859 ఓట్లు లభించాయి.
;వివిధ అభ్యర్థులు సాధించిన ఓట్ల వివరాలు:

## 2009 ఎన్నికలు
2009 శాసనసభ ఎన్నికలలో ఈ నియోజకవర్గం నుండి మహాకూటమి తరఫున పొత్తులో భాగంగా సి.పి.ఎం.పార్టీకి చెందిన జూలకంటి రంగారెడ్డి, కాంగ్రెస్ పార్టీ అభ్యర్థిగా తిరునగరు గంగాధర్, భారతీయ జనతా పార్టీ తరఫున కె.ప్రభాకర్, ప్రజారాజ్యం పార్టీ నుండి అమరేందర్ రెడ్డి, లోక్‌సత్తా తరఫున వెంకటేశ్వర్లు పోటీచేశారు

ఫలితాలిలా ఉన్నాయి.https://web.archive.org/web/20100309085741/http://www.altiusdirectory.com/Society/nalgonda-district-assembly-elections-2009.php

## ఇవి కూడా చూడండి
*ఆంధ్రప్రదేశ్ శాసనసభ సభ్యుల జాబితాలు

## మూలాలు

వర్గం:నల్గొండ జిల్లా శాసనసభ నియోజకవర్గాలు
భువనగిరి శాసనసభ నియోజకవర్గం (తెలంగాణ)

**భువనగిరి శాసనసభ నియోజకవర్గం,**  తెలంగాణ శాసనసభలోని జనరల్ కేటగిరీకి చెందిన ఒక నియోజకవర్గం. యాదాద్రి భువనగిరి జిల్లాలోని 12 నియోజకవర్గాలలో ఇది ఒకటి. భువనగిరి లోక్‌సభ నియోజకవర్గంలో ఒక  భాగం. నియోజకవర్గం  నియోజకవర్గంలో తాజాగా జరిగిన 2023 తెలంగాణ శాసనసభ ఎన్నికలనాటికి xxx పోలింగు కేంద్రాలతో, 1,86,607 ఓటర్లతో కలిగి ఉంది. నియోజకవర్గం సంఖ్య 94

## ప్రస్తుత శాసనసభ్యుడు
భారత జాతీయ కాంగ్రెస్ పార్టీకి చెందిన కుంభం అనిల్ కుమార్ రెడ్డి 2023 శాసనసభ ఎన్నికలలో ఈ నియోజకవర్గం నుండి గెలుపొంది 2023 డిసెంబరు 3 నుండి అధికారంలో ఉన్నారు 

## పరిధిలోని మండలాలు
2007లో చేయబడిన నియోజకవర్గాల పునర్వ్యవస్థీకరణ ప్రకారం ఈ నియోజకవర్గం పరిధిలో 4 మండలాలు ఉన్నాయి.
*భువనగిరి మండలం
*బీబీనగర్ మండలం
*వలిగొండ మండలం
*పోచంపల్లి మండలం

## గెలుపొందిన శాసనసభ్యులు
ఇంతవరకు సంవత్సరాల వారీగా నియోజకవర్గంలో గెలుపొందిన సభ్యుల పూర్తి వివరాలు ఈ క్రింది పట్టికలలో తెలుపబడ్డాయి.

### విభజన తర్వాత
(మొదటి పద్ధతి- ఒకే పట్టికలో అన్ని ఎన్నికల వివరాలు కంటిన్యూగా కూర్పు)

### 2023 ఎన్నికలు
(రెండో పద్ధతి - ఎన్నికల సంవత్సరాల వారీ విభాగలతో విడి పట్టికలలో)

### 2018 ఎన్నికలు

### 2014 ఎన్నికలు

మూడో పద్ధతి- గెలిచిన అభ్యర్థుల వివరాలు మాత్రమే అన్ని కంటిన్యూగా ఒకే పట్టికలో  ఉంటాయి. (దిగువ పద్ధతి ప్రకారం)

### విభజనకు ముందు (ఆంగ్ల వ్యాసం ప్రకారం)

## ఇవి కూడా చూడండి
*ఆంధ్రప్రదేశ్ శాసనసభ నియోజకవర్గాల జాబితా
*తెలంగాణ శాసనసభ నియోజకవర్గాల జాబితా

## మూలాలు

వర్గం:యాదాద్రి భువనగిరి జిల్లా శాసనసభ నియోజకవర్గాలు
హుజూర్‌నగర్ శాసనసభ నియోజకవర్గం

నల్గొండ జిల్లా లోని 12 శాసనసభ నియోజకవర్గాలలో ఇది ఒకటి. 2007లో చేయబడిన నియోజకవర్గాల పునర్వ్యవస్థీకరణ ప్రకారం ఈ నియోజకవర్గం తిరిగి ఏర్పడింది. నియోజకవర్గంలో 6 మండలాలు ఉన్నాయి.

## ఈ నియోజకవర్గం పరిధిలోని మండలాలు ఏడు
* హుజూర్‌నగర్
* నేరేడుచర్ల
* గరిడేపల్లి
* మట్టంపల్లి
* మేళ్లచెరువు
*పాలకవీడు

## నియోజకవర్గం నుండి గెలుపొందిన శాసనసభ్యులు
ఇంతవరకు సంవత్సరాల వారీగా నియోజకవర్గంలో గెలుపొందిన సభ్యుల పూర్తి వివరాలు ఈ క్రింది పట్టికలో నుదహరించబడినవి.
:

## 2009 ఎన్నికలు
2009 శాసనసభ ఎన్నికలలో ఈ నియోజకవర్గం నుండి మహాకూటమి తరఫున పొత్తులో భాగంగా తెలంగాణ రాష్ట్ర సమితి పార్టీకి చెందిన గుంటకండ్ల జగదీష్‌రెడ్డి, కాంగ్రెస్ పార్టీ తరఫున నలమడ ఉత్తమకుమార్ రెడ్డి, భారతీయ జనతా పార్టీ అభ్యర్థిగా చెరువుపల్లి సైదయ్య, ప్రజారాజ్యం పార్టీ నుండి ఎం.శ్రీనివాస్, లోక్‌సత్తా పార్టీ తరఫున కె.శ్రీనివాస్ రెడ్డి పోటీచేశారు.

ఫలితాలిలా ఉన్నాయి.https://web.archive.org/web/20100309085741/http://www.altiusdirectory.com/Society/nalgonda-district-assembly-elections-2009.php

## 2018 ఎన్నికల్లో
2018లో శాసనసభ ఎన్నికలు జరగ్గా హుజూర్‌నగర్ నుంచి తెలంగాణ పీసీసీ అధ్యక్షుడు ఉత్తమ్‌కుమార్ రెడ్డి గెలిచారు. ఆ ఎన్నికలో మొత్తం 1,94,493 ఓట్లు పోలవగా అప్పటి కాంగ్రెస్ అభ్యర్థి ఉత్తమ్ కుమార్ రెడ్డి 92,996 ఓట్లు సాధించారు.
శానంపూడి సైదిరెడ్డి 85,530 ఓట్లు పొందారు. దీంతో సుమారు 7 వేల ఓట్ల ఆధిక్యంతో ఉత్తమ్ గెలుపొందారు. ఆ ఎన్నికల్లో టీడీపీ, కాంగ్రెస్‌లు కూటమిగా ఏర్పడడంతో అక్కడ టీడీపీ నుంచి అభ్యర్థిని నిలపలేదు.ఈసారి కాంగ్రెస్, టీడీపీలు వేర్వేరుగా పోటీ చేశాయి. టీడీపీ నుంచి చావా కిరణ్మయి తొలిసారి ఎన్నికల బరిలో దిగారు.కోదాడలో ఓటమి.. హుజూర్‌నగర్‌లో పోటీ ప్రస్తుతం హుజూర్‌నగర్‌లో కాంగ్రెస్ అభ్యర్థిగా పోటీపడిన పద్మావతి 2018 శాసనసభ ఎన్నికల్లో కోదాడ నుంచి పోటీచేశారు. ఆ ఎన్నికల్లో ఆమె టీఆరెస్ అభ్యర్థి బొల్లం మల్లయ్యయాదవ్ చేతిలో ఓటమి పాలయ్యారు. అంతకుముందు 2014లో కోదాడ నుంచి పద్మావతి గెలుపొందారు. 2018 ఎన్నికల్లో ఓటమి తరువాత ఇప్పుడు తన భర్త ప్రాతినిధ్యం వహించిన హుజూర్‌నగర్ ఖాళీ కావడంతో అక్కడ అభ్యర్థిగా బరిలో దిగారు.

## 2019 ఉప ఎన్నిక
అనంతరం జరిగిన లోక్‌సభ ఎన్నికల్లో ఆయన నల్గొండ లోక్‌సభ నియోజకవర్గం నుంచి పోటీ చేసి గెలవడంతో హుజూర్‌నగర్ శాసనసభ సీటు ఖాళీ అయింది. దాంతో, ఇప్పుడు ఉప ఎన్నిక వచ్చింది. 21వ తేదీన జరిగిన ఈ ఉపఎన్నికల్లో 84.75 శాతం పోలింగ్ నమోదైంది. మొత్తం 28 మంది అభ్యర్థులు బరిలో నిలిచారు.
ఇక్కడ 2014 సార్వత్రిక ఎన్నికలలో 81.18 శాతం, 2018 శాసనసభ ఎన్నికల్లో 86. 38 శాతం పోలింగ్ నమోదైంది. అధికార టీఆర్ఎస్ పార్టీ తరపున పోటీ చేసిన సైదిరెడ్డికి 113094 ఓట్లు (56.34 శాతం) పోలవ్వగా, కాంగ్రెస్ పార్టీ అభ్యర్థి పద్మావతి రెడ్డికి 69736 ఓట్లు (34.74 శాతం)లభించాయి.శానంపూడి సైదిరెడ్డి 43359 ఓట్ల మెజార్టీతో గెలుపొందినట్లు ఎన్నికల సంఘం ప్రకటించింది.
స్వతంత్ర అభ్యర్థి సపవత్ సుమన్‌కు 2697 ఓట్లు (1.34 శాతం), బీజేపీ అభ్యర్థి డాక్టర్ కోట రామారావుకు 2638 ఓట్లు (1.31 శాతం), నోటాకు 506 ఓట్లు (0.25 శాతం) లభించాయి.

## ఇవి కూడా చూడండి
*ఆంధ్రప్రదేశ్ శాసనసభ సభ్యుల జాబితాలు
*తెలంగాణ శాసనసభ సభ్యుల జాబితా (2018)

## మూలాలు

వర్గం:సూర్యాపేట జిల్లా శాసనసభ నియోజకవర్గాలు
నల్గొండ శాసనసభ నియోజకవర్గం

నల్గొండ జిల్లా లోని 12 శాసనసభ నియోజకవర్గాలలో ఇది ఒకటి. 2007లో చేయబడిన నియోజకవర్గాల పునర్వ్యవస్థీకరణ ప్రకారం ఈ నియోజకవర్గం 3 మండలాలు ఉన్నాయి.

## ఈ నియోజకవర్గం పరిధిలోని మండలాలు
* నల్గొండ
* తిప్పర్తి
* కంగల్

## ఎన్నికైన శాసనసభ్యులు
;ఇంతవరకు ఈ నియోజకవర్గం నుంచి గెలుపొందిన శాసనసభ్యులు :
:

## 2004 ఎన్నికలు
2004లో జరిగిన శాసనసభ ఎన్నికలలో నల్గొండ శాసనసభ నియోజకవర్గం నుండి కాంగ్రెస్ పార్టీకి చెందిన కోమటిరెడ్డి వెంకటరెడ్డి తన సమీప ప్రత్యర్థి అయిన తెలుగుదేశం పార్టీకి అభ్యర్థి గుత్తా సుఖేందర్ రెడ్డిపై 22738 ఓట్ల మెజారిటీతో విజయం సాధించాడు. వెంకటరెడ్డి 69818 ఓట్లు పొందగా, సుఖేందర్ రెడ్డి 47080 ఓట్లు సాధించాడు. ఎన్నికల బరిలో మొత్తం 9 అభ్యర్థులు పోటీపడగా ప్రధానపోటీ కాంగ్రెస్, తెలుగుదేశం, సి.పి.ఎం.ల మధ్యనే కొనసాగింది. వీరు ముగ్గురు కలిసి మొత్తం పోలైన ఓట్లలో 97.56% ఓట్లు సాధించారు. రంగంలో ఉన్న మిగితా 6 అభ్యర్థులు డిపాజిట్టు కోల్పోయారు.
;వివిధ అభ్యర్థులు సాధించిన ఓట్ల వివరాలు:

## 2009 ఎన్నికలు
2009లో కాంగ్రెస్ పార్టీ అభ్యర్థి కోమటిరెడ్డి వెంకటరెడ్డి తన సమీప ప్రత్యర్థి, మహాకూటమి అభ్యర్థి అయిన సీపీఎంకు చెందిన ఎన్.నరసింహారెడ్డిపై విజయం సాధించి వరసగా మూడవసారి శాసనసభలోకి ప్రవేశించారు. వెంకటరెడ్డి వైఎస్సార్, రోశయ్య, కిరణ్ కుమార్ రెడ్డి మంత్రివర్గాలలో స్థానం పొంది తెలంగాణ ఉద్యమం నేపథ్యంలో 2011 అక్టోబరులో మంత్రిపదవికి రాజీనామా చేశాడు.

## నియోజకవర్గం నుండి గెలుపొందిన శాసనసభ్యులు
ఇంతవరకు సంవత్సరాల వారీగా నియోజకవర్గంలో గెలుపొందిన సభ్యుల పూర్తి వివరాలు ఈ క్రింది పట్టికలో నుదహరించబడినవి.
:

## ఇవి కూడా చూడండి
*ఆంధ్రప్రదేశ్ శాసనసభ సభ్యుల జాబితాలు

## మూలాలు

వర్గం:నల్గొండ జిల్లా శాసనసభ నియోజకవర్గాలు
కోదాడ శాసనసభ నియోజకవర్గం

నల్గొండ జిల్లా లోని 12 శాసనసభ నియోజకవర్గాలలో ఇది ఒకటి. 2007లో చేయబడిన నియోజకవర్గాల పునర్వ్యవస్థీకరణ ప్రకారం ఈ నియోజకవర్గం 5 మండలాలు ఉన్నాయి.ఇటీవల నూతనంగా1కొత్త మండలాలు ఏర్పడ్డాయి వాటితో కలిపి నియోజకవర్గలో మొత్తం 6 మండలాలు ఉన్నాయి

## ఈ నియోజకవర్గం పరిధిలోని మండలాలు
* కోదాడ
* మోతే
* నడిగూడెం
* మునగాల
* చిలుకూరు
* అనంతగిరి

## ఎన్నికైన శాసనసభ్యులు
;ఇంతవరకు ఈ నియోజకవర్గం నుంచి గెలుపొందిన శాసనసభ్యులు :
:

## 2004 ఎన్నికలు
2004లో జరిగిన శాసనసభ ఎన్నికలలో కోదాడ శాసనసభ నియోజకవర్గం నుండి కాంగ్రెస్ పార్టీకి చెందిన ఉత్తంకుమార్ రెడ్డి తన సమీప ప్రత్యర్థి అయిన తెలుగుదేశం పార్టీకి చెందిన చందర్ రావు వెనెపల్లిపై 23787 ఓట్ల ఆధిక్యతతో విజయం పొందినాడు. ఉత్తంకుమార్ రెడ్డి 88178 ఓట్లు సాధించగా, చందర్ రావు 64391 ఓట్లు పొందినాడు.
;వివిధ అభ్యర్థులు సాధించిన ఓట్ల వివరాలు:

## 2009 ఎన్నికలు
2009 శాసనసభ ఎన్నికలలో ఈ నియోజకవర్గం నుండి తెలుగుదేశం పార్టీ అభ్యర్థిగా వి.చందర్ రావు, కాంగ్రెస్ పార్టీ తరఫున మహమ్మద్ జానీ, భారతీయ జనతా పార్టీ నుండి ఎన్.సులోచన, ప్రజారాజ్యం పార్టీ తరఫున జగడం సుధాకర్, లోక్‌సత్తా పార్టీ నుండి పి.కళ్యాణి పోటీచేశారు, .

తెలుగుదేశం అభ్యర్థికి విజయం లభించింది. ఫలితాలు ఇలా ఉన్నాయి 

## నియోజకవర్గం నుండి గెలుపొందిన శాసనసభ్యులు
ఇంతవరకు సంవత్సరాల వారీగా నియోజకవర్గంలో గెలుపొందిన సభ్యుల పూర్తి వివరాలు ఈ క్రింది పట్టికలో నుదహరించబడినవి.
:

## ఇవి కూడా చూడండి
*ఆంధ్రప్రదేశ్ శాసనసభ సభ్యుల జాబితాలు

## మూలాలు

వర్గం:సూర్యాపేట జిల్లా శాసనసభ నియోజకవర్గాలు
సూర్యాపేట శాసనసభ నియోజకవర్గం

నల్గొండ జిల్లాలోని 12 శాసనసభ నియోజకవర్గాలలో ఇది ఒకటి. 2007లో చేయబడిన నియోజకవర్గాల పునర్వ్యవస్థీకరణ ప్రకారం ఈ నియోజకవర్గంలో 4 మండలాలు ఉన్నాయి. ఇదివరకు ఈ నియోజక వర్గం రిజర్వ్‌డ్ నియోజక వర్గంగా ఉండేది నియోజకవర్గాల పునర్విభజనలో దీన్ని సాధారణ నియోజకవర్గంగా చేశారు.

## ఈ నియోజకవర్గం పరిధిలోని మండలాలు
* సూర్యాపేట 
* చివ్వెంల
* పెన్‌పహాడ్‌
* ఆత్మకూరు(S)

## ఎన్నికైన శాసనసభ్యులు
;ఇంతవరకు ఈ నియోజకవర్గం నుంచి గెలుపొందిన శాసనసభ్యులు 
:

## 2004 ఎన్నికలు
2004లో జరిగిన శాసనసభ ఎన్నికలలో సూర్యాపేట శాసనసభ నియోజకవర్గం నుండి కాంగ్రెస్ పార్టీకి చెందిన వేదాస్ వెంకయ్య తన సమీప ప్రత్యర్థి అయిన తెలుగుదేశం పార్టీ అభ్యర్థి రజనీ కుమారిపై 11518 ఓట్ల ఆధిక్యతతో గెలుపొందినాడు. వెంకయ్య 66679 ఓట్లు పొందగా, రజనీ కుమారికి 55161 ఓట్లు లభించాయి. ఎన్నికల బరిలో మొత్తం 8 మంది అభ్యర్థులు పోటీపడగా ప్రధాన పోటీ కాంగ్రెస్, తెలుగుదేశం అభ్యర్థుల మధ్యనే కొనసాగింది. వీరిద్దరికి కలిపి 95% ఓట్లు లభించాయి. బహుజన్ సమాజ్ పార్టీ అభ్యర్థితో సహా మిగిలిన మరో 5 ఇండిపెండెంట్ అభ్యర్థులు ధరావత్తు కోల్పోయారు.
;వివిధ అభ్యర్థులు గెలిచిన ఓట్ల వివరాలు:

## 2009 ఎన్నికలు
2009 శాసనసభ ఎన్నికలలో ఈ నియోజకవర్గం నుండి మహాకూటమి తరఫున పొత్తులో భాగంగా తెలంగాణ రాష్ట్ర సమితి పార్టీకి చెందిన పి.చంద్రశేఖరరెడ్డి, కాంగ్రెస్ పార్టీ అభ్యర్థిగా ఆర్.దామోదర్ రెడ్డి, భారతీయ జనతా పార్టీ నుండి ఆర్.ప్రభాకర్, ప్రజారాజ్యం పార్టీ తరఫున ధనుంజయగౌడ్, లోక్‌సత్తా తరఫున కె.రాజేందర్ పోటీచేశారు.

## నియోజకవర్గం నుండి గెలుపొందిన శాసనసభ్యులు
ఇంతవరకు సంవత్సరాల వారీగా నియోజకవర్గంలో గెలుపొందిన సభ్యుల పూర్తి వివరాలు ఈ క్రింది పట్టికలో నుదహరించబడినవి.
:

## ఇవి కూడా చూడండి
*ఆంధ్రప్రదేశ్ శాసనసభ సభ్యుల జాబితాలు

## మూలాలు

వర్గం:సూర్యాపేట జిల్లా శాసనసభ నియోజకవర్గాలు
నకిరేకల్ శాసనసభ నియోజకవర్గం

నల్గొండ జిల్లా లోని 12 శాసనసభ నియోజకవర్గాలలో ఇది ఒకటి. 2007లో చేయబడిన నియోజకవర్గాల పునర్వ్యవస్థీకరణ ప్రకారం ఈ నియోజకవర్గం 6 మండలాలు ఉన్నాయి.

చాలా కాలంగా ఈ ప్రాంతంలో కమ్యూనిస్టు పార్టీలకు మంచి బలం ఉంది. భారతీయ కమ్యూనిస్టు పార్టీ అభ్యర్థులు ఇక్కడ అనేకమార్లు విజయం సాధించారు. తెలంగాణా సాయుధ పోరాటం సమయంలో ఉద్యమాలలో పాల్గొన్న నంద్యాల శ్రీనివాసరెడ్డి వంటి నాయకుల కారణంగా ఇక్కడ కమ్యూనిస్టు పార్టీకి బలమైన పునాదులు ఉన్నాయి. సుమారు 30 సంవత్సరాల కాలం కమ్యూనిస్టి పార్టీ తరపున నర్రా రాఘవరెడ్డి శాసనసభ ప్రతినిధిగా ఎన్నికయ్యాడు. 1972లో భారత జాతీయ కాంగ్రెస్కు చెందిన మూసపాటి కమలమ్మ, 2009లో టి. లింగయ్య ఎన్నికయ్యారు. 2009 ఎన్నికలనాటికి ఈ నియోజకవర్గంలో వోట్ల సంఖ్య 2,21,453. ప్రస్తుతం ఇది ఎస్.సి.లకు రిజర్వు చేయబడిన నియోజకవర్గంగా ఉంది.

## ఈ నియోజకవర్గం పరిధిలోని మండలాలు
* నకిరేకల్
* చిట్యాల
* కట్టంగూర్
* కేతేపల్లి
* రామన్నపేట
* నార్కట్ పల్లి

## నియోజకవర్గం నుండి గెలు హుపొందిన శాసనసభ్యులు
ఇంతవరకు సంవత్సరాల వారీగా నియోజకవర్గంలో గెలుపొందిన సభ్యుల పూర్తి వివరాలు ఈ క్రింది పట్టికలో నుదహరించబడినవి.
:

## 2004 ఎన్నికలు
2004లో జరిగిన శాసనసభ ఎన్నికలలో నకిరేకల్ శాసనసభ నియోజకవర్గం నుండి సి.పి.ఎం పార్టీకి చెందిన నోముల నరసింహయ్య తన సమీప ప్రత్యర్థి అయిన తెలుగుదేశం పార్టీ అభ్యర్థి కటికం సత్తయ్య గౌడ్‌పై 24222 ఓట్ల మెజారిటీతో విజయం సాధించాడు. నర్సిహ్మయ్య 66999 ఓట్లు పొందగా, సత్తయ్య గౌడ్ 42777 ఓట్లు సాధించాడు.
## ఇవి కూడా చూడండి
*ఆంధ్రప్రదేశ్ శాసనసభ సభ్యుల జాబితాలు
## మూలాలు

వర్గం:నల్గొండ జిల్లా శాసనసభ నియోజకవర్గాలు
ఆలేరు శాసనసభ నియోజకవర్గం

నల్గొండ జిల్లా లోని 12 శాసనసభ నియోజకవర్గాలలో ఇది ఒకటి. 2007లో చేయబడిన నియోజకవర్గాల పునర్వ్యవస్థీకరణ ప్రకారం ఈ నియోజకవర్గం 7 మండలాలు ఉన్నాయి. ఇంతవరకు ఇక్కడి నుంచి ముగ్గురు మంత్రులు అయ్యారు. హోం మినిస్టర్ పదవి కూడా వచ్చింది. 2009లో భిక్షపతి గెలిచారు. ఇతనిది ఆలేరు.దగ్గర, గుండాల మండలం పారుపలి.

ఆలేరు శాసనసభ నియోజకవర్గం 1952లో  జనరల్ కేటగిరీ నుంచి 1978లో ఎస్సీ రిజర్వ్ చేయబడింది. ఆ తరువాత 2009లో జనరల్‌గా మారింది.

## నియోజకవర్గంలోని మండలాలు
* ఆలేరు
* యాదగిరి గుట్ట
* తుర్కపల్లి
* రాజాపేట
* గుండాల
* బొమ్మలరామారం
* ఆత్మకూరు(M)

## నియోజకవర్గం నుండి గెలుపొందిన శాసనసభ్యులు
ఇంతవరకు సంవత్సరాల వారీగా నియోజకవర్గంలో గెలుపొందిన సభ్యుల పూర్తి వివరాలు ఈ క్రింది పట్టికలో నుదహరించబడినవి.

:

## 2004 ఎన్నికలు
2004లో జరిగిన శాసనసభ ఎన్నికలలో ఆలేరు శాసనసభ నియోజకవర్గం నుండి తెలంగాణ రాష్ట్ర సమితికి చెందిన కె.నగేష్ తన సమీప ప్రత్యర్థి అయిన తెలుగుదేశం పార్టీ అభ్యర్థి మోత్కుపల్లి నర్సిములుపై 24825 ఓట్ల మెజారిటీతో విజయం సాధించాడు. నగేష్‌కు 66010 ఓట్లు రాగా, నర్సిములు 41185 ఓట్లు పొందినాడు.

## ఇవి కూడా చూడండి
*ఆంధ్రప్రదేశ్ శాసనసభ సభ్యుల జాబితాలు

## మూలాలు


వర్గం:యాదాద్రి భువనగిరి జిల్లా శాసనసభ నియోజకవర్గాలు
మునుగోడు శాసనసభ నియోజకవర్గం

నల్గొండ జిల్లా లోని 12 శాసనసభ నియోజకవర్గాలలో ఇది ఒకటి. 2007లో చేయబడిన నియోజకవర్గాల పునర్వ్యవస్థీకరణ ప్రకారం ఈ నియోజకవర్గంలో 5 మండలాలు ఉండగా తాజాగా గట్టుప్పల్ మండలంగా ప్రకటిస్తూ తెలంగాణ ప్రభుత్వం ఉత్తర్వులు జారీ చేసింది. దీంతో 6 మండలాలుగా కొనసాగుతుంది.
6 మండలాలు కాదు 7 మండలాలు.
చౌటుప్పల్, నారాయణపురం, మునుగోడు, నాంపల్లి, చండూరు, మర్రిగూడ, గట్టుప్పల్,

## ఈ నియోజకవర్గం పరిధిలోని మండలాలు
* మునుగోడు
* నారాయణపూర్
* మర్రిగూడ
* చండూరు
* నాంపల్లి
* చౌటుప్పల్
* ( గట్టుప్పల్ )

## నియోజకవర్గం నుండి గెలుపొందిన శాసనసభ్యులు
ఇంతవరకు సంవత్సరాల వారీగా నియోజకవర్గంలో గెలుపొందిన సభ్యుల పూర్తి వివరాలు ఈ క్రింది పట్టికలో నుదహరించబడినవి.

## 2004 ఎన్నికలు
2004లో జరిగిన శాసనసభ ఎన్నికలలో మునుగోడు శాసనసభ నియోజకవర్గం నుండి సి.పి.ఐ పార్టీకి చెందిన పల్లా వెంకటరెడ్డి తన సమీప ప్రత్యర్థి అయిన తెలుగుదేశం పార్టీ అభ్యర్థి చిలువెరు కాశీనాథ్‌పై 11285 ఓట్ల మెజారిటీతో విజయం సాధించాడు. వెంకటరెడ్డి 55252 ఓట్లు పొందగా, కాశీనాథ్ 43967 ఓట్లు సాధించాడు.
## 2022 ఉప ఎన్నిక
మునుగోడు ఎమ్మెల్యేగాలో గెలిచిన రాజగోపాల్ రెడ్డి 2022 ఆగస్టు 2న కాంగ్రెస్‌ పార్టీకి, ఎమ్మెల్యే పదవికి రాజీనామా చేయడంతో ఉప ఎన్నిక అనివార్యమయింది. కేంద్ర ఎన్నికల సంఘం నవంబరు 3న ఉప ఎన్నికల పోలింగ్‌ నిర్వహించనున్నట్లు నోటిఫికేషన్‌ విడుదల చేసింది. అక్టోబరు 7న ఎన్నికల నామినేషన్ల ప్రక్రియ ప్రారంభమై, అక్టోబరు 14 చివరి తేదీగా, నామినేషన్ల పరిశీలనకు అక్టోబరు 15వ తేదీని గడువు ప్రకటించింది. నామినేషన్ల ఉపసంహరణకు అక్టోబరు 17వరకు గడువు ఇవ్వగా, ఈ ఉప ఎన్నికకు మొత్తం 130 మంది అభ్యర్థులు 190 సెట్ల నామినేషన్లు దాఖలు చేయగా, 47 మంది నామినేషన్లు తిరస్కరించబడగా మిగిలిన 83 మందిలో 36 మంది అభ్యర్థులు తమ నామినేషన్లను ఉపసంహరించుకోగా, 47 మంది ఉప ఎన్నిక బరిలో నిలిచారు. మునుగోడు ఉప ఎన్నిక ప్రచారం నవంబరు 1న ముగిసింది.

మునుగోడు నియోజకవర్గంలో 2022 ఉప ఎన్నిక నాటికీ మొత్తం 2,41,855 మంది ఓటర్లు ఉన్నారు. ఇందులో 1,21,720 మంది పురుషులు, 1,20,128 మంది మహిళా ఓటర్లు ఉన్నారు. మునుగోడు ఉపఎన్నిక నవంబరు 3న జరగగా 93.13 శాతం పోలింగ్‌ నమోదయింది. ఈ నియోజకవర్గంలో మొత్తం 2,41,805 ఓట్లు ఉండగా, 2,25,192 మంది తమ ఓటు హక్కు  వినియోగించుకోగా, 686 పోస్టల్‌ ఓట్లు పోలయ్యాయని ఎన్నికల అధికారులు వెల్లడించారు. నవంబరు 6న జరిగిన కౌంటింగ్ లో బీజేపీ అభ్యర్థి కోమటిరెడ్డి రాజగోపాల్ రెడ్డిపై టీఆర్ఎస్ అభ్యర్థి కూసుకుంట్ల ప్రభాకర్ రెడ్డి 10,309 ఓట్ల మెజారిటీతో గెలిచాడు.

### ప్రధాన పార్టీ అభ్యర్థులు
#టీఆర్‌ఎస్ - కూసుకుంట్ల ప్రభాకర్ రెడ్డి
#బీజేపీ - కోమటిరెడ్డి రాజగోపాల్ రెడ్డి
#కాంగ్రెస్ - పాల్వాయి స్రవంతి రెడ్డి 
# బీఎస్పీ - ఆందోజు శంకరాచారి
#టీజేఎస్‌ - పల్లె వినయ్‌కుమార్‌ గౌడ్

## మూలాలు

## ఇవి కూడా చూడండి
*ఆంధ్రప్రదేశ్ శాసనసభ సభ్యుల జాబితాలు

వర్గం:నల్గొండ జిల్లా శాసనసభ నియోజకవర్గాలు
దూపాడు సంస్థానం

విజయనగర సామ్రాజ్యం చివరి పాదంలోనూ, తరువాత కొంతకాలం రాయలసీమలో కొంత భూభాగానికి నాయకరాజులుగా పరిపాలించిన ఒక వంశం వారిని **సాయపనేని కమ్మ నాయకరాజులు** అని అంటారు.

సాయపనేని నాయకులు చరిత్ర శ్రీ కృష్ణదేవరాయల వారి కాలంనుండి తెలియవస్తుంది. యుద్ధాలలో సాయప్ప నాయుని శౌర్యపరాక్రమాలకు సంతసించిన రాయలవారు శ్రీశైలం దగ్గరలోవున్న గుడిపాడు భూబాగాని అమరంగా వ్రాసి ఇచ్చారు.సాయప్ప కొడుకు వేంగళ నాయుడు, మనుమడు వేంకటాద్రి నాయుడు తదుపరి ఈ అమరాన్ని 533 గ్రామములుగా విస్తరించారు. దీనిని దూపాటి సీమ అంటారు. అరవీటి వంశస్థులు, గొల్లకొండ సుల్తానుల సంధి కాలాన శాయపనేని వారు దీటుగా ఎదురొడ్డి వారిసంస్థానాని ఏలినారు. వీరి సంస్థానం తెలంగాణ, రాయలసీమ, ఆంధ్ర భూభాగాలకు విస్తరించిన అతిపెద్ద సంస్థానాలలో ఒకటి. వీరు ఎదుర్కొనిన క్లిష్ఠ పరిస్థితులను దూపాటి కైఫీయతులో ఒక కరణం చాల చక్కగా వర్ణించాడు

గంగయ్య నాయుడు 1564 ప్రాంతంలో రామరాయల వారి సేనాధిపతిగా ఉన్నాడు. వేంకటాద్రి రచించిన ప్రబంధం 'సకలజనసంజీవనము' తెలుగు సాహిత్యంలో ఎన్నదగిన గ్రంథం. గండికోట రాజు తిమ్మానాయుడు వేంకటాద్రినాయుడు సోదరి వేంకటాంబను పెండ్లాడెను.
 
1626లో గంగప్ప నాయుని కాలంలో రాయలసీమ గొల్లకొండ సుల్తానుల వశమైంది. శాయపనేని వారు సుల్తానులకు తలొగ్గక తప్పలేదు. 1802లొ థామస్ మన్రో గొల్లకొండ నవాబు నుండి రాయలసీమను పొంది బ్రిటిషు రాజ్యంలో కలిపాడు.

## మూలాలు

## వెలుపలి లంకెలు

వర్గం:ఆంధ్రప్రదేశ్ చరిత్ర
వర్గం:ఆంధ్రప్రదేశ్ సంస్థానాలు
ఎమ్వీయల్. నరసింహారావు

thumb
thumb|'''ముళ్ళపూడి వెంకటరమణతో ఎమ్వీయల్...  పక్కన బాపు'''
మద్దాలి వెంకట  లక్ష్మీ నరసింహారావు   (1944 - 1986)  సాహితీవేత్త, సినిమా నిర్మాత. ఎం.వి.యల్ గా సుపరిచితుడైన అతను కవి, రచయిత, జర్నలిస్ట్, నవలాకారుడు, కథకుడు కూడా.

## జీవిత విశేషాలు
ఎం.వి.ఎల్ నరసింహారావు 1944  సెప్టెంబరు 21, లో బందరు సమీపంలోని గూడూరులో జన్మించాడు. బందరులో డిగ్రీ చదివి, ఉస్మానియా విశ్వవిద్యాలయంలో తెలుగు లో ఎం.ఎ. పూర్తిచేశాడు. నూజివీడు లోని "ధర్మ అప్పారాయ కళాశాల"  తెలుగు శాఖలో అధ్యాపకుడుగా 1966లో  చేరి చివరివరకు పనిచేశాడు. ఆంధ్రజ్యోతి వారపత్రికలో ప్రశ్న జవాబుల శీర్షిక చాలా కాలం విజయవంతంగా నిర్వహించాడు. 'తాగుడుమూతలు' శీర్షిక కూడా వీరిదే.  1974లో బాపూ రమణల పరిచయంతో సినిమా రంగంలో ప్రవేశించి, ముత్యాల ముగ్గు సినిమా నిర్మించాడు. ఇది బాగా విజయవంతం కావడంతో, గోరంత దీపం, స్నేహం, మనవూరి పాండవులు, తూర్పు వెళ్ళే రైలు, ఓ ఇంటి భాగోతం సినిమాలకు సంభాషణలు వ్రాశాడు.

అతను  వృత్తిని, ప్రవృత్తిని సమానంగా ప్రేమించాడు.1967లో వరలక్ష్మితో వివివాహం అయింది. అతనికి  కుమారుడు, కుమార్తె ఉన్నారు.    

## సాహితీ ప్రస్థానం
వివిధ వార్తాపత్రికల్లో ఆతను రాసిన కథలు 18 లభించాయి. "మలుపు. మెరుపు", "నిన్నటి స్వప్నం  నేటి సత్యం" రెండు నవలలు రాసాడు. మొదటి నవలలో కళాశాలలో రాజకీయాలను ఇతివృత్తంగా స్వీకరించాడు. "ఉడుగర","వయోసిలిన్" అతని కవితా సంకలనాలు. కానుక, కవితాహారతి పరిశోధన గ్రంథాలు.  అతని రచనల్లో భావుకత, సామజిక ప్రయోజనం, వ్యగ్యం, హాస్యం మిళితమై వుంటాయి. విద్యార్థిగా ఉన్న రోజుల్లో నార్ల చిరంజీవి ప్రభావం తనమీద ఉంది. శాండిల్య, తదితర నక్షత్ర సప్తకం మిత్రులతో కలిసి నవత సాహిత్య పత్రిక నిర్వహించడంలో సహకరించాడు. తాను శ్రీ శ్రీ అభిమాని, శ్రీ శ్రీ ఇతరుల కవితా సంకలనాలకు రాసిన పరిచయాలను "వ్యూలు,రెవ్యూలు" పేరుతొ విద్యార్థిగా ఉండగానే అచ్చువేశాడు.  తెలుగు అకాడమి ప్రచురించిన  మనుచరిత్ర, వసుచరిత్ర, ఆముక్త మాల్యద, పాండురంగ మాహాత్మ్యానికి సంపాదకుడుగా వ్యవహరించి మంచి ముందుమాటలు రాసాడు. 1966లోనే ఆంధ్రజ్యోతి వారపత్రికలో "యువజ్యోతి" శీర్షిక చాలాకాలం నిర్వహించి యువజనుల అభిమానాన్ని సంపాదించుకొని, యువతలో కవితాభిరుచి కలిగించాడు. యువజ్యోతి శీర్షికలో యువత వేసే ప్రశ్నలకు హాస్యం, పన్, వ్యగ్యం రంగరించి సమాధానాలిచ్చేవాడు.  

ఏంమ్వీయల్ గొప్పవక్త. ఆధునిక కవుల రచనలను పరిచయం చేసినా, ప్రాచీన ప్రబంధాలమీద ఉపన్యసించినా శ్రోతలను ఆకట్టుకొనేవాడు. యువకవులు అలిశెట్టి ప్రభాకర్, చంద్రసేన్, వసీరా వంటి కవులను పరిచయం చేసాడు.   

ఏంమ్వీయల్ బాపు, రమణల ఏకలవ్య శిష్యుడు, ముత్యాలముగ్గు  ఏంమ్వీయల్ నిర్మాతగా, బాపు దర్శకత్వంలో గొప్ప కళాత్మక చిత్రంగా పేరు తెచ్చుకొని, ఉత్తమ తెలుగు సినిమాగా జాతీయ పురస్కారం పొందింది. తాను స్నేహం, గోరంతదీపం, ఓ ఇంటి భారతం సినిమాలకు మాటలు రాసాడు. సినీ గాయకుడు  బాలు, బాపు, రమణలకు  గొప్ప మిత్రుడు.ఏంమ్వీయల్ చతుర సంభాషణ ప్రియుడు. 

అతను ఎక్కడ వున్నా అతని చుట్టూ అభిమానులు మూగివుండేవారు.అతను 1986 జనవరి 23న  అకాల మరణం పొందాడు.
## ఆధారాలు
# ఏంమ్వీయల్ రచనలు, 
#  ఆంధ్రజ్యోతి, ఇతర తెలుగు వార్తాపత్రికలలో తన రచనలు, 
#  తెలుగు అకాడమి ఏంమ్వీయల్ సంపాదకుడుగా అచ్చువేసిన పుస్తకాలు.
# ఏంమ్వీయల్ మీద అనేక తెలుగు పత్రికల్లో వచ్చిన వ్యాసాలు, 
## మూలాలు

## బాహ్య లంకెలు
* https://venuvu.blogspot.com/2009/10/blog-post_30.html
* 

వర్గం:తెలుగు సినిమా నిర్మాతలు
వర్గం:1944 జననాలు
వర్గం:1986 మరణాలు
వర్గం:కృష్ణా జిల్లా రచయితలు
వర్గం:సాహితీకారులు
వర్గం:ఉస్మానియా విశ్వవిద్యాలయం పూర్వ విద్యార్ధులు
వర్గం:కృష్ణా జిల్లా సినిమా నిర్మాతలు
వర్గం:కృష్ణా జిల్లా ఉపాధ్యాయులు
వర్గం:పత్రికలలో శీర్షిక నిర్వాహకులు
తక్షశిల

**తక్ష శిల** లేదా **తక్షిల** లేదా **టెక్స్లా** (ఉర్దూ ٹیکسلا ), (సంస్కృతం तक्षशिला ), పాలీ:*తక్కశిలా*) పాకిస్తాన్ లోని ఒక ముఖ్యమైన పురాతత్వ ప్రదేశము. ఇచ్చట గాంధార నగరమైనటువంటి 'తక్ష శిల' యొక్క శిథిలాలున్నాయి. ఇది ప్రముఖమైన హిందూ వైదిక నగరం,  బౌధ్ధుల  విజ్ఞాన కేంద్రంగా క్రీ.పూ. 6వ శతాబ్దం నుండి 5వ శతాబ్దం వరకు విరాజిల్లినది.

1980లో తక్షశిల, యునెస్కో వారిచే "ప్రపంచ వారసత్వ ప్రదేశం"గా నమోదై ప్రకటింపబడింది.

తక్షశిల పాకిస్తాన్ లోని పంజాబ్ రాష్ట్రంలో ఇస్లామాబాద్ కు 35 కి.మీ. పశ్చిమాన గ్రాండ్ ట్రానికి రోడ్డుకు ప్రక్కనే గలదు.

ప్రాచీన భారతదేశం లోని అతిపెద్ద ప్రధాన విశ్వవిద్యాలయాలు రెండు. అవి 1. నలందా విశ్వవిద్యాలయం, (బీహారు) 2. తక్షశిల విశ్వవిద్యాలయం (పాకిస్తాన్)thumb|center|800x800px|''జాలియన్ వద్ద - ప్రాచీన బౌద్ధ విహారము, తక్ష శిల''

## విశ్వవిద్యాలయం
తక్షశిల విశ్వవిద్యాలయం పురాతన భారతదేశపు అత్యున్నత విద్యాలయాలలో ఒకటి.
ఇందులో చదివినవాళ్ళు దేశంలోనే గొప్ప రాజులుగా ప్రసిద్ధిగాంచారు. వారిలో అశోకుడు కూడా ఒకరు.
ఇది భారతదేశానికే కాదు ప్రపంచంలో గొప్ప విశ్వవిద్యాలయం అని చెప్పవచ్చు.

## మూలాలు
[thumb|తక్షశిలా నాణెం, 200-100 BCE. [బ్రిటిష్ మ్యూజియం.]]

## బయటి లింకులు
* ''Guide to Historic Taxila'' by Professor Dr. Ahmad Hasan Dani in 10 chapters  
* "Taxila", by Jona Lendering 
* Some photos by Umayr Sahlan Masud
* Taxila page  from punjab-info 
* Travel With Young - Taxila 한글 
* Map of Gandhara archeological sites, from the Huntington Collection, Ohio State University (large file)
* "Taxila Museum and Jaulian Monastery", by Saadullah Bashir

వర్గం:ప్రపంచ వారసత్వ ప్రదేశాలు
వర్గం:పాకిస్తాన్
అల్ బెరూని

**అబూ రేహాన్ ముహమ్మద్ ఇబ్న్ అహ్మద్ అల్-బెరూని** (Abū Rayḥān Muḥammad ibn Aḥmad Al-Bīrūnī (Chorasmian/Persian: ابوریحان بیرونی‎‎ Abū Rayḥān Bērōnī;) జననం (సెప్టెంబరు 15 973 న, కాథ్, ఖ్వారిజమ్ – మరణం డిసెంబరు 13 1048 ఘజనీ) ఒక పర్షియన్ 'తజకి' ముస్లిం బహుముఖ ప్రజ్ఞాశాలి  11వ శతాబ్దానికి చెందిన. బెరూని ముస్లిం ప్రపంచంలో పేరు ప్రఖ్యాతులు గలవాడు. కానీ ఇతర ముస్లిం సమకాలికులైన అబూ అల్-ఖాసిం, ఇబ్న్ అల్-హేతామ్,, అవిసెన్నా లాగా పశ్చిమ దేశాలకు పరిచయస్థుడు కాడు.

"జన్మతః పర్షియన్, అరబ్బీ భాషలో రచించాడు, ఇతనికి అరబ్బీయేగాక ఇతర నాలుగుభాషలు తెలుసు."
"జన్మతః పర్షియన్, అవిసెన్నా , అల్-హాజెన్ ల సమకాలికుడు, చరిత్రయేగాదు, తత్వము, బౌగోళికము చాలా లోతుగా తెలుసు, కానీ ఎక్కువగా ముస్లిం ఖగోళశాస్త్రాల ను "ఖానూన్ అల్-మసూదీ" క్షుణ్ణంగా వ్రాశాడు."
"బెరూని, ఎన్నో శాస్త్రాలలో ఆరితేరినవాడు, - 'భాషా శాస్త్రం' నుండి 'లవణ శాస్త్రం' వరకూ, ఇతను మధ్యయుగపు ఉజ్బెకిస్తాన్ కు చెందిన సార్వత్రిక జ్ఞాని."

## జీవితం
అబూ రేహాన్ ముహమ్మద్ ఇబ్న్ అహ్మద్ అల్-బెరూని జననం (సెప్టెంబరు 15 973 న, కాథ్, ఖ్వారిజమ్ – మరణం డెసెంబరు 13 1048 ఘజనీ) ఒక పర్షియన్ 'తజకి' ముస్లిం బహుముఖ ప్రజ్ఞాశాలి 11వ శతాబ్దానికి చెందిన. బెరూని ముస్లిం ప్రపంచంలో పేరు ప్రఖ్యాతులు గలవాడు. కానీ ఇతర ముస్లిం సమకాలికులైన అబూ అల్-ఖాసిం, ఇబ్న్ అల్-హేతామ్,, అవిసెన్నా లాగా పశ్చిమ దేశాలకు పరస్థుడు కాడు.
## సుప్రసిద్ధత
చంద్రునిపై ఒక క్రేటర్ కు ఇతని పేరుపెట్టారు.

## ఇవీ చూడండి
* ముస్లిం పండితులు
* ముస్లిం శాస్త్రజ్ఞులు

## మూలాలు

## వెలుపలి లంకెలు

వర్గం:ముస్లిం పండితులు
వర్గం:ముస్లిం శాస్త్రవేత్తలు
వర్గం:ఇస్లామీయ స్వర్ణయుగం
వర్గం:గణిత శాస్త్రవేత్తలు
వర్గం:ముస్లిం తత్వవేత్తలు
వర్గం:973 జననాలు
వర్గం:1048 మరణాలు
వర్గం:తత్వవేత్తలు
వర్గం:యాత్రికులు
వర్గం:పర్షియన్ యాత్రికులు
వర్గం:భారతదేశం సందర్శించిన యాత్రికులు
సూర్యదేవర సామ్రాజ్యం

"'సూర్యదేవర నాయకులు"' పధ్నాలుగు, పదిహేనవ శతాబ్దములలో విజయనగర సామ్రాజ్యములో సేనాధిపతులుగా పేరొందిన ప్రాంతీయ పాలకులు, సైనిక నాయకులు. వీరు తెలుగు చోడ వంశములవారు, విప్పర్ల గోత్రీకులు. గుంటూరు మండలం, రేపల్లె ప్రాంతము లోని పులివర్రు సీమను పాలించారు.

వీరి ప్రస్తావన 1500వ సంవత్సరమునుండి శాసనములలో కనపడుతుంది. శ్రీ కృష్ణదేవరాయలు కళింగ గజపతులతో చేసిన యుద్ధములలో (కటకము, ఆరుట్లకోట, విశాఖపట్టణము) ముఖ్యపాత్ర వహించి ఒరయూరి పురవిహార, పులియతలతరాయ, గండభేరుండ, గండరగండ, కరవాలభైరవ, రాజీవచూరకార, విశాఖపట్టణ తలగుండుగండర, కటకహన్నిబ్బరగండ, సప్తదీవిచూరకార, కదనప్రసంగ అను గొప్ప బిరుదులు పొందారు. ఈ బిరుదులవల్ల సూర్యదేవరవారి ప్రతాపము వెల్లడగుచున్నది. వీరు రాచూరు, పేటేరు కోటలని కట్టించారు.

సూర్యదేవర కమ్మవారిలో ముఖ్యులు తిమ్మనాయుడు, యెర్రనాయుడు, ముసలయ్యనాయుడు .

తళ్ళికోట యుద్ధము తరువాత సూర్యదేవరవారి ప్రభావము తగ్గుముఖము పట్టింది. 1600లో గొల్లకొండ నవాబు కుతుబ్ షా రాచూరు కోటను మాణిక్యారావు అను వెలమకు ఇచ్చెను.

## వనరులు

* కమ్మవారి చరిత్ర, కొత్త భావయ్య, 1939, కొత్త ఎడిషను, 2006, పావులూరి పబ్లిషర్సు, గుంటూరు.

వర్గం:ఆంధ్రప్రదేశ్ చరిత్ర
తుంగతుర్తి శాసనసభ నియోజకవర్గం

నల్గొండ జిల్లా లోని 12 శాసనసభ నియోజకవర్గాలలో ఇది ఒకటి. 2007లో చేయబడిన నియోజకవర్గాల పునర్వ్యవస్థీకరణ ప్రకారం ఈ నియోజకవర్గంలో 6 మండలాలు ఉన్నాయి. ఇది షెడ్యూల్ కులాల రిజర్వ్ నియోజకవర్గం. 2016లో జిల్లాల పునర్వ్యవస్థీకరణలో భాగంగా సూర్యాపేట జిల్లా ఏర్పాటు చెయ్యడం జరిగింది. ఈ నియోజకవర్గంలో రెండు కొత్త మండలాలను కూడా ఏర్పాటు చేసారు. ప్రస్తుతం ఈ నియోజకవర్గం సూర్యాపేట జిల్లాలో భాగం.

## ఈ నియోజకవర్గం పరిధిలోని మండలాలు
* తుంగతుర్తి
* తిరుమలగిరి
* నాగారం
* జాజిరెడ్డిగూడెం
* శాలిగౌరారం
* మోతుకూరు
* అడ్డగూడూర్
* నూతనకల్లు
* మద్దిరాల

## నియోజకవర్గం నుండి గెలుపొందిన శాసనసభ్యులు
ఇంతవరకు సంవత్సరాల వారీగా నియోజకవర్గంలో గెలుపొందిన సభ్యుల పూర్తి వివరాలు ఈ క్రింది పట్టికలో నుదహరించబడినవి.
తుంగతుర్తి శాసనసభ నియోజకవర్గం 1967లో ఏర్పడింది. తొలి ఎన్నికల్లో భీమిరెడ్డి నరసింహారెడ్డి ఎమ్మెల్యేగా విజయం సాధించారు. నర్సింహారెడ్డి సోదరి మల్లు స్వరాజ్యం 1978,1983 ఎన్నికల్లో గెలిచి ఎమ్మెల్యే అయ్యారు. రాంరెడ్డి దామోదర్‌రెడ్డి 1985, 1989, 1994లలో వరుసగా మూడుసార్లు ఎమ్మెల్యేగా గెలిచి నేదురుమల్లి జనార్ధనరెడ్డి మంత్రివర్గంలో మంత్రిగా పనిచేశారు.

:

## 2004 ఎన్నికలు
2004లో జరిగిన శాసనసభ ఎన్నికలలో తుంగతుర్తి శాసనసభ నియోజకవర్గం నుండి కాంగ్రెస్ పార్టీకి చెందిన రాంరెడ్డి దామోదర్ రెడ్డి తన సమీప ప్రత్యర్థి అయిన తెలుగుదేశం పార్టీ అభ్యర్థి సంకినేని వెంకటేశ్వరరావుపై 13184 ఓట్ల ఆధిక్యతతో గెలుపొందినాడు. దామోదర్ రెడ్డికి 68821 ఓట్లు రాగా, వెంకటేశ్వరరావుకు 55637 ఓట్లు లభించాయి.

## ఇవి కూడా చూడండి
*ఆంధ్రప్రదేశ్ శాసనసభ సభ్యుల జాబితాలు
## మూలాలు

వర్గం:సూర్యాపేట జిల్లా శాసనసభ నియోజకవర్గాలు
పైసా

**పైసా** : **Paisa** (, , ) మాదకద్రవ్య ప్రమాణం. ఇది అనేక దేశాలలో వ్యవహరింపబడుతున్నది. బంగ్లాదేశ్లో **పొయెషా** (, **[[:en:Omani rial|బైసా]]** (, ఒమాన్). భారత్, నేపాల్, పాకిస్తాన్ లలో **పైసా**, రూపాయిలో  భాగం. బంగ్లాదేశ్ లో పోయెషా బంగ్లాదేశీ టాకాలో తో సమానం. ఒమాన్ లో *బైసా* ఒమానీ రియాల్ కు  సమానం.

## పదవ్యుత్పత్తి
పైసా అనే పదము, హిందీ, ఉర్దూ భాషా పదము. పావు-అణా అనే పదము సంస్కృతభాష పదము **పదాంశ** నుండి ఉద్భవించినది, అర్థము పాద=మూల, అంశ=భాగము.

ఇది రూపాయిలోని అతిచిన్న మారక ద్రవ్య ప్రమాణం. ఒక రూపాయికి 100 పైసలు, 16 అణాలు. ఒక అణాకు 6 పైసలు. ఈ పద్ధతి స్వరాజ్యం వచ్చాక కూడా కొనసాగింది. 1957లో దశాంక విధానం అమలులోకి వచ్చినప్పుడు రూపాయికి 100 నయాపైసలుగా నిర్ణయించారు. 1964లో 'నయాపైస' (కొత్త పైస) ను 'పైస'గా పేరు మార్చారు. ఇప్పటికీ 25 పైసలను 'నాలుగు అణాలు' అనీ, 50 పైసలను 'ఎనిమిది అణాలు' అనీ వాడటం అనేక భాషల్లో కనబడుతుంది.
## సాధారణ పద ఉపయోగం
హిందీ, ఆప్ఘన్ పర్షియన్, ఇతర భాషలలో "పైసా" అనగా డబ్బు లేదా నగదు. మధ్యయుగకాలపు వర్తకులు, అరేబియా వర్తకులు నగదును పైసాగా వ్యవహరించారు. అరేబియా సముద్రమార్గాన వర్తకం చేసేవారు, అరేబియా, ఆఫ్రికా, భారత్ తదితర ప్రదేశాలలో నగదును "పైసా"గా వ్యవహరించేవారు. తూర్పు ఆఫ్రికాలోని స్వాహిలి భాషలో డబ్బును "పెసా" అని వ్యవహరిస్తారు. ఇంకొక ఉదాహరణ కెన్యా దేశంలో మొబైల్ మూల డబ్బును ఎం.పైసా (మొబైల్ పైసా) గా వ్యవహరిస్తారు.

## మాదకద్రవ్య ఉదాహరణలు
Here are examples of paisa:


Image:Coins_of_india.jpg|భారత్ - రూపాయి, పైసా నాణేలు
Image:100 Baisa Oman.png|100 ఒమానీ *బైసా* ల నోటు
Image:100 Baisa Oman reverso.png|100 ఒమానీ *బైసా* ల నోటు (వెనుక భాగం)



## మూలాలు

వర్గం:మారక ద్రవ్యం
వర్గం:హిందీ భాషా పాఠాన్ని కలిగి ఉన్న వ్యాసాలు
ఎస్.వి.జోగారావు

thumb|ఎస్.వి.జోగారావు
**ఎస్.వి.జోగారావు** లేదా **శిష్ట్లా వెంకట జోగారావు** (అక్టోబరు 2, 1928 - సెప్టెంబరు 1, 1992) సాహితీవేత్త, బహుముఖ కళా శిల్పి.

## జననం
వీరు అక్టోబరు 2, 1928 సంవత్సరం విజయనగరం జిల్లా పార్వతీపురంలో జన్మించారు. వీరి తల్లిదండ్రులు శిష్టా సాంబశివరావు, సరస్వతమ్మ.

వీరు 1952లో ఎం.ఎ. తెలుగులో ప్రథమశ్రేణిలో ప్రథమస్థానాన్ని పొందారు. 1954-56 మధ్య భారత ప్రభుత్వ పరిశోధక పండితునిగా నియమితులయ్యారు. ఒక దశాబ్ది కాలం ఆంధ్ర విశ్వకళా పరిషత్ ఉపన్యాసకులుగా పనిచేశారు. వీరి పరిశోధన ఫలితంగా "ఆంధ్ర యక్షగాన వాజ్మయ చరిత్ర" విడుదలైంది. 1965-67 మధ్యకాలంలో సోవియట్ దేశంలో లెనిన్ గ్రాడ్ విశ్వవిద్యాలయంలో ఆచార్య పదవిని అధిష్టించారు. అప్పుడే 'తెలుగు-రష్యన్-తెలుగు వ్యవహార దర్శిని' ప్రచురించారు.1976-83 మధ్యలో ఆంధ్ర విశ్వకళా పరిషత్ లో వివిధ శాఖలకు అధ్యక్ష బాధ్యతలు నిర్వహించారు. 1085 'జాతీయ ఆచార్య' గౌరవాన్ని పొందారు. 1975లో యక్షగానం రచనను ప్రథమ ప్రపంచ తెలుగు మహాసభలు ప్రచురించారు.

1958లో 'పంచకళ్యాణి' శీర్షికతో కవితా సంపుటి వెలువరించారు. 1961లో 'అప్సర' గేయనృత్యనాటికల సంపుటి విడుదలైంది. వీరు 'ఉపనిషత్తు', 'సువర్ణశృంఖల', 'మధురమాధవం' మొదలగు కవిత, కథానిక, నాటికల సంపుటాలను సారస్వతులకు కానుకచేసారు. 1988లో నవలాకర్తగా 'మేరుశిఖరం' రాశారు. 1980లో 'అడిగొప్పుల హోరుగాలి' కావ్యం, 'మణిప్రవాళం' సాహిత్య వ్యాస సంపుటాలను ప్రచురించారు. 'శృంగార సర్వజ్ఞం', 'ఆదిభట్ట సారస్వత నీరాజనం', పది సంపుటాల దాన భారతీ ప్రచురణలు చేశారు. 'ఊహాప్రహేళిక' అనే సాహితీ ప్రక్రియ పూర్తిగా వీరి సొంతం.

'మణిప్రవాళం' రచనకు ఆయనకు కేంద్ర సాహిత్య అకాడమీ అవార్డు 1989లో లభించింది.

## మరణం
వీరు సెప్టెంబరు 1, 1992 సంవత్సరంలో పరమపదించారు.

## బయటి లింకులు
* జోగారావు రచించిన ఆంధ్ర యక్షగాన వాఙ్మయ చరిత్రము గ్రంథప్రతి(డిజిటల్ లైబ్రరీ ఆఫ్ ఇండియాలో)

## మూలాలు
*20వ శతాబ్ది తెలుగు వెలుగులు, పొట్టి శ్రీరాములు తెలుగు విశ్వవిద్యాలయం, హైదరాబాదు, 2005.

వర్గం:1928 జననాలు
వర్గం:1992 మరణాలు
వర్గం:విజయనగరం జిల్లా రచయితలు
వర్గం:విజయనగరం జిల్లా కవులు
వర్గం:కేంద్ర సాహిత్య అకాడమీ పురస్కారం పొందిన తెలుగు రచయితలు
వర్గం:కేంద్ర సాహిత్య అకాడమీ పురస్కారం పొందిన ఆంధ్రప్రదేశ్ రచయితలు
హిరా గుహ

**హిరా** (అరబ్బీ : حراء ) లేదా **హిరా గుహ** (غار حراء ) సౌదీ అరేబియా, హిజాజ్ ప్రాంతంలోని "జబల్-ఎ-నూర్" (జబల్=పర్వతం; నూర్=జ్యోతి:: జ్యోతి పర్వతాలు) లో గల ఒక గుహ. దీని పొడవు 4 మీటర్లూ, వెడల్పు 1.5 మీటర్లు.

ముస్లింల సాంప్రదాయిక విశ్వాసాల ప్రకారం, మహమ్మదు ప్రవక్త ఈ గుహలో ధ్యానం చేయుచుండగా జిబ్రయీల్ దూత ప్రత్యక్షమై అల్లాహ్ యొక్క వహీను వినిపించాడు. ఈ వహీ ద్వారానే అల్లాహ్ ఖురాన్ యొక్క మొదటి సూరా అల్-అలఖ్ను అవతరింపజేశాడు.

ముహమ్మద్ ప్రవక్త, తన జీవిత నాలుగవ దశాబ్దపు కాలంలోని ఎక్కువ ధ్యానమాచరించే కాలాన్ని ఈ గుహలో గడిపారు. దైవసాన్నిద్ధ్యాన్ని, ఏకాగ్రతను పొందారు.

## ఇవీ చూడండి

* మహమ్మద్
* ఖురాన్

## మూలాలు

## బయటి లింకులు
*http://news.bbc.co.uk/1/hi/in_pictures/4578168.stm#Pictures Pictures #4 and #5 are of Jabal an-Nūr and the Hira cave.
*http://www.witness-pioneer.org/vil/Books/SM_tsn/ch1s7.html 

వర్గం:సౌదీ అరేబియా
వర్గం:గుహలు
పి.ఎల్. నారాయణ

**పి.ఎల్.నారాయణ** గా పేరుపొందిన **పుదుక్కోటై లక్ష్మీనారాయణ** (సెప్టెంబర్ 10, 1935 - నవంబరు 3, 1998) విలక్షణమైన నటుడు, రచయిత, నాటక ప్రయోక్త. సినిమాల్లోకి ప్రవేశించక మునుపు నాటక రచయితగా, నటుడిగా పని చేశాడు. సినిమాల్లో ఈయన ఎక్కువగా సహాయ పాత్రలు, కొన్ని హాస్య ప్రధానమైన పాత్రలు పోషించాడు. 1992 లో యజ్ఞం అనే సినిమాలో నటనకు గాను ఉత్తమ సహాయ నటుడిగా జాతీయ పురస్కారం అందుకున్నాడు. కుక్క, నేటి భారతం, మయూరి, రేపటి పౌరులు సినిమాల్లో ఉత్తమ సహాయ నటుడిగా నంది పురస్కారాలు అందుకున్నాడు.

## జననం
ఈయన సెప్టెంబర్ 10, 1935లో బాపట్లలో జన్మించాడు.

## సినిమాలు
ఖైదీ సినిమాలో చిరంజీవి తండ్రి పాత్రలో నటించాడు. టి. కృష్ణ దర్శకత్వం వహించిన అన్ని సినిమాల్లో ఆయన నటించాడు. ఆర్. నారాయణ మూర్తి సినిమాల్లో ఆయన రచయితగా పనిచేశాడు.

## పురస్కారాలు
తెలుగు సినిమా యజ్ఞంలో అప్పలనాయుడుగా నటించి జాతీయస్థాయిలో ఉత్తమ సహాయ నటుడిగా కేంద్రప్రభుత్వ అవార్డు అందుకున్నారు. ఈయన కుక్క చిత్రంలోని వేషానికి ఉత్తమ సహాయనటుడిగా, మయూరి చిత్రంలో వేషానికి ఉత్తమ కారెక్టర్ నటుడిగా నంది అవార్డులు గెలుపొందాడు. అర్ధరాత్రి స్వతంత్రం చిత్రానికి ఉత్తమ సంబాషణల రచయితగా నంది అవార్డు పొందాడు.

## మరణం
ఈయన తన అరవై మూడో ఏట ఆకస్మికంగా 1998 సంవత్సరం, నవంబరు 3 న మరణించాడు.

## చిత్ర సమాహారం
* ఆయుధం (1990)
*రేపటి పౌరులు (1986)
*దశ తిరిగింది  (1979)
*ఎర్రమల్లెలు  (1981)
*అర్ధరాత్రి స్వతంత్రం     (1986)
*గణేష్  (1996)
* జీవనవేదం (1993)
*ఘరానా మొగుడు (1992) 
*కర్తవ్యం (1991) 
*ఎర్ర మందారం (1991) 
*విజయ్ (1989)
*ఇంద్రుడు చంద్రుడు (1989) 
*రుద్రవీణ (1988) 
*పుష్పకవిమానం (1988) 
*ఊరేగింపు (1988)
*స్వయంకృషి (1987) 
*ప్రతిఘటన (1986) 
*చట్టంతో పోరాటం (1985) 
*దేశంలో దొంగలు పడ్డారు (1985) 
*దేవాలయం (1985) 
*రెండు రెళ్ళు ఆరు (1985) 
*వందేమాతరం (1985) 
*మయూరి (1984) 
*ఖైదీ (1983) 
*గూఢచారి నెం.1 (1983) 
*ఆలయశిఖరం (1983) 
*మరో మాయాబజార్ (1983) 
*నేటి భారతం (1983) 
*ఇంట్లో రామయ్య వీధిలో కృష్ణయ్య (1982) 
*నిరీక్షణ (1982) 
*చట్టానికి కళ్ళులేవు (1981) 
*గడసరి అత్త సొగసరి కోడలు (1981) 
*కుక్క (1980)
*జాతర (1980) 
*కుక్క కాటుకు చెప్పు దెబ్బ (1979) 
*మరో చరిత్ర (1978)

## మూలాలు

వర్గం:తెలుగు సినిమా నటులు
వర్గం:తెలుగు రంగస్థల నటులు
వర్గం:1935 జననాలు
వర్గం:1998 మరణాలు
వర్గం:నంది ఉత్తమ సహాయనటులు
వర్గం:నంది ఉత్తమ స్క్రీన్‌ప్లే రచయితలు
వర్గం:భారత జాతీయ చలనచిత్ర పురస్కార విజేతలు
వర్గం:గుంటూరు జిల్లా సినిమా నటులు
వర్గం:గుంటూరు జిల్లా రంగస్థల నటులు
వర్గం:గుంటూరు జిల్లా నాటక రచయితలు
నంది ఉత్తమ సహాయనటులు

**నంది పురస్కారం పొందిన ఉత్తమ సహాయ నటులు**:
thumb|80px|మోహన్‌లాల్
thumb|80px|పోసాని కృష్ణమురళి
thumb|80px|నాగచైతన్య
thumb|80px|ప్రకాష్‌రాజ్

thumb|80px|రాంజగన్
thumb|80px|అల్లరి నరష్
thumb|80px|జగపతిబాబు

వర్గం:నంది ఉత్తమ సహాయనటులు
వర్గం:నంది పురస్కారాలు
వర్గం:సినిమా జాబితాలు
దత్తా గైక్వాడ్

**దత్తా గైక్వాడ్** (1928 అక్టోబరు 27 - 2024 ఫిబ్రవరి 13) భారత మాజీ క్రికెట్ క్రీడాకారుడు. ఇతని పూర్తి పేరు **దత్తారావు కృష్ణారావు గైక్వాడ్**. భారత్ తరఫున ఇతడు 11 టెస్టు మ్యాచ్‌లకు ప్రాతినిధ్యం వహించాడు. 1952, 1959లో ఇంగ్లాండు పర్యటించిన, 1952-53లో వెస్టీండీస్ పర్యటించిన భారత జట్టులో స్థానం సంపాదించాడు. 1959లో పర్యటించిన భారత జట్టుకు నాకకత్వం కూడా వహించాడు.

## టెస్ట్ క్రికెట్
దత్తా గైక్వాడ్ ప్రారంభంలో బాంబే విశ్వవిద్యాలయం, బరోడాలోని మహారాజా సవాజి విశ్వవిద్యాలయం తరఫున ఆడినాడు. 1952లో లీడ్స్ లో టెస్ట్ క్రికెట్ ఆరంగేట్రం చేసాడు. ఎప్పుడూ ఓపెనింగ్ బ్యాత్స్‌మెన్‌గా విధులు నిర్వర్తించకనే ఏకంగా తొలి టెస్టులోనే ఓపెనర్‌గా రంగప్రవేశం చేశాడు. తదుపరి సంవత్సరంలో వెస్టీండిస్ పర్యటనలో రెండో టెస్టులో క్యాచ్ పట్టేసమయంలో విజయ్ హజారేతో ఢీకొని భుజం గాయం కారణంగా వెస్టీండీస్ పర్యటన అర్థాంతరంగా ఆగిపోయింది.

1957-58లో బరోడా రంజీ జట్టుకు నేతృత్వం వహించి త్రోఫీ సంపాదించిపెట్టాడు. తొమ్మిదేళ్ళలో బరోడాకు ఇదే తొలి టైటిల్ కావడం గమనార్హం. ఇదే సీజన్‌లో బలవంతమైన బాంబే రంజీ జట్టుపై డబుల్ సెంచరీ సాధించి సెలెక్టర్లను ఆకట్టుకొని 1958-59లో వెస్టీండీస్ పర్యటనలో ఉన్న భారత జట్టులోకి చివరి టెస్టు కొరకు ఆహ్వానించబడ్డాడు. ఆ టెస్టు రెండో ఇన్నింగ్సులో చేసిన 52 పరుగులే గైక్వాడ్ టెస్ట్ జీవితంలో సాధించిన ఏకైక అర్థసెంచరీ. 1959లో ఇంగ్లాండు పర్యటించిన భారత జట్టుకు హేము అధికారి కెప్టెన్ కాగా అతడు అందుబాటులో లేకపోవడంతో దత్తా గైక్వాడ్ సారథ్యం వహించాడు. కాని సీరీస్ సమయంలో అస్వస్థతకు గురై జట్టుపై పట్టు కోల్పోయాడు. ఆ సీరీస్‌లోని మొత్తం 5 టెస్టులలో పరాజయం పాలై మళ్ళీ దత్తా గైక్వాడ్ టెస్టులలో ఆడలేకపోయాడు.
## రంజీ ట్రోఫీ
దత్తా గైక్వాడ్ రంజీ ట్రోఫీలో 14 శతకాలతో 3139 పరుగులు సాధించాడు. రంజీలో అతని అత్యధిక స్కోరు 1959-60లో మహారాష్ట్రపై సాధించిన 249 పరుగులు. 
## కుటుంబం
భారత క్రికెట్ జట్టుకు ఓపెనర్‌గా సేవలందించిన అన్షుమన్ గైక్వాడ్ దత్తా గైక్వాడ్ కుమారుడే. ఇతనికి బరోడా రాజకుటుంబీకులతో కూడా సంబంధముంది. బరోడా సంస్థానానికి డిప్యూటీ కంప్ట్రోలర్‌గా కూడా పనిచేశాడు.

## మరణం
దత్తాజీరావు గైక్వాడ్ 95 ఏళ్ల వయసులో 2024 ఫిబ్రవరి 13న బరోడాలోని తన నివాసంలో తుది శ్వాస విడిచాడు.

## బయటి లింకులు
* క్రిక్ ఇన్ఫో ప్రొఫైల్
* క్రికెట్ ఆర్కైవ్ ప్రొఫైల్

వర్గం:1928 జననాలు
వర్గం:2024 మరణాలు
వర్గం:భారతీయ క్రీడాకారులు
వర్గం:భారతీయ క్రికెట్ క్రీడాకారులు
వర్గం:భారతీయ టెస్ట్ క్రికెట్ క్రీడాకారులు
వర్గం:భారతీయ టెస్ట్ కెప్టెన్లు
వర్గం:గుజరాత్ క్రీడాకారులు
వర్గం:గుజరాత్ క్రికెట్ క్రీడాకారులు

## మూలాలు
మన్సూర్ అలీ ఖాన్ పటౌడి

**మన్సూర్ అలీ ఖాన్ పటౌడి** ( Mansoor Ali Khan Pataudi) 1941, జనవరి 5న భోపాల్లో జన్మించాడు. టైగర్ అనే ముద్దు పేరు కలిగిన ఇతడు భారత మాజీ టెస్ట్ క్రికెట్ క్రీడాకారుడు. 2011 సెప్టెంబరు 22 న మరణించాడు. మన్సూర్ అలీ ఖాన్, ఇఫ్తిఖర్ అలీ ఖాన్ కుమారుడు, స్వయంగా ప్రఖ్యాత క్రికెటర్, భోపాల్ యొక్క నవాబ్ బేగం, సాజిదా సుల్తాన్. అతని తాత, హమీదుల్లా ఖాన్, భోపాల్ చివరి నవాబ్,, అతని అత్త అబిదా సుల్తాన్, భోపాల్ యువరాణి. భోపాల్ బేగం కైఖుస్రౌ జహాన్ అతని ముత్తాత,, పాకిస్తాన్ క్రికెట్ బోర్డ్ ఛైర్మన్ షహర్యార్ ఖాన్ అతని మొదటి కజిన్. అతను భోపాల్ రాష్ట్రం, పటౌడీ రాష్ట్ర మాజీ నవాబు. 1804 లో పటౌడీ రాష్ట్రానికి మొదటి నవాబుగా మారిన ఆఫ్ఘనిస్తాన్‌లోని కాందహార్‌లోని బారెక్ తెగకు చెందిన పష్టున్ అనే జాతి పయిస్ తలాబ్ ఖాన్ నుండి పటౌడీ కుటుంబం వారి మూలాన్ని గుర్తించింది. [9]

అతను అలీగఢ్‌లోని మింటో సర్కిల్ [10], డెహ్రాడూన్ (ఉత్తరాఖండ్) లోని వెల్హామ్ బాయ్స్ స్కూల్, హెర్ట్‌ఫోర్డ్‌షైర్‌లోని లాకర్స్ పార్క్ ప్రిపరేషన్ స్కూల్ (ఫ్రాంక్ వూలీ ద్వారా శిక్షణ పొందాడు),, వించెస్టర్ కాలేజీలో చదువుకున్నాడు. అతను ఆక్స్‌ఫర్డ్‌లోని బల్లియోల్ కాలేజీలో అరబిక్, ఫ్రెంచ్ చదివాడు. [11]

1952 లో మన్సూర్ పదకొండవ పుట్టినరోజు నాడు ఢిల్లీలో పోలో ఆడుతున్నప్పుడు అతని తండ్రి మరణించాడు, ఆ తర్వాత మన్సూర్ అతని తర్వాత తొమ్మిదవ నవాబుగా బాధ్యతలు చేపట్టాడు. 1947 లో బ్రిటీష్ రాజ్యం ముగిసిన తర్వాత పటౌడీ సంస్థానాన్ని భారతదేశంలో విలీనం చేసినప్పటికీ, 1971 లో రాజ్యాంగంలోని 26 వ సవరణ ద్వారా భారత ప్రభుత్వం ద్వారా అర్హతలను రద్దు చేసే వరకు అతను ఈ బిరుదును కలిగి ఉన్నాడు.

## టెస్ట్ క్రికెట్
thumb|మన్సూర్ అలీ ఖాన్ పటౌడి జీవిత గ్రాఫ్
1961 నుంచి 1975 వరకు భారత క్రికెట్ జట్టుకు ప్రాతినిధ్యం వహించి 46 టెస్టులు ఆడినాడు. 34.91 సగటుతో 2793 పరుగులు సాధించాడు. ఇందులో 6 సెంచరీలు, 16 అర్థసెంచరీలు ఉన్నాయి. టెస్ట్ క్రికెట్‌లో అతని అత్యధిక స్కోరు 203 నాటౌట్.
## టెస్ట్ కెప్టెన్‌
1962లో 21 సంవత్సరాల వయస్సులోనే భారత క్రికెట్ జట్టుకు నాయకత్వం వహించాడు. 40 టెస్టులకు నేతృత్వం వహించి 9 మ్యాచ్‌లలో విజయం సాధించాడు. విదేశాలలో భారత్‌కు తొలి టెస్ట్ విజయం 1967లో న్యూజీలాండ్ పై ఇతని సారథ్యంలోనే లభించింది.
## రాజకీయాలు
1971లో పటౌడి గుర్గాన్ లోక్‌సభ నియోజకవర్గం నుంచి విశాల్ హర్యానా పార్టీ తరఫున పోటీచేశాడు.
## అవార్డులు
1964లో ఇతనికి అర్జున అవార్డు లభించింది.
## బయటి లింకులు
*క్రిక్‌ఇన్ఫో ప్రొఫైల్-మన్సూర్ అలీ ఖాన్ పటౌడి

## మూలాలు


వర్గం:1941 జననాలు
వర్గం:భారతీయ క్రీడాకారులు
వర్గం:భారతీయ క్రికెట్ క్రీడాకారులు
వర్గం:భారతీయ టెస్ట్ క్రికెట్ క్రీడాకారులు
వర్గం:మధ్య ప్రదేశ్ క్రీడాకారులు
వర్గం:మధ్య ప్రదేశ్ క్రికెట్ క్రీడాకారులు
వర్గం:అర్జున అవార్డు గ్రహీతలు
వర్గం:2011 మరణాలు
వర్గం:క్రీడారంగంలో పద్మశ్రీ పురస్కార గ్రహీతలు
సురీందర్ ఖన్నా

1965, జూన్ 3న ఢిల్లీలో జన్మించిన **సురీందర్ [[ఖన్నా]]** భారత మాజీ క్రికెట్ క్రీడాకారుడు. భారత క్రికెట్ జట్టు తరఫున 1979 నుంచి 1984 వరకు 10 వన్డేలలో ప్రాతినిధ్యం వహించాడు. దేశవాళి క్రికెట్ పోటీలలో ఢిల్లీ జట్టు తరఫున పాల్గొన్నాడు. అతను ప్రధానంగా వికెట్ కీపింగ్ బాధ్యతలను నిర్వహించేవాడు.
## వన్డే గణాంకాలు
సురీందర్ ఖన్నా 10 వన్డేలలో 22 సగటుతో 176 పరుగులు సాధించాడు. అందులో 2 అర్థసెంచరీలు ఉన్నాయి. అతని అత్యధిక స్కోరు 56 పరుగులు. 4 క్యాచ్‌లు పట్టి, 4 స్టంపింగ్‌లు కూడా చేశాడు.
## ప్రపంచ కప్ క్రికెట్
ఖన్నా 1979లో జరిగిన రెండవ ప్రపంచ కప్ క్రికెట్ పోటీలలో భారత్ తరఫున పాల్గొన్నాడు. వెంకట రాఘవన్ నాయకత్వంలోని జట్టుకు వికెట్ కీపింగ్ బాధ్యతలు నిర్వహించాడు.

వర్గం:1965 జననాలు
వర్గం:భారతీయ క్రీడాకారులు
వర్గం:భారతీయ క్రికెట్ క్రీడాకారులు
వర్గం:భారతీయ వన్డే క్రికెట్ క్రీడాకారులు
వర్గం:ఢిల్లీ క్రీడాకారులు
వర్గం:ఢిల్లీ క్రికెట్ క్రీడాకారులు
వర్గం:జీవిస్తున్న ప్రజలు
రాజు కులకర్ణి

thumb|రాజు కులకర్ణి
**రాజు కులకర్ణి** అని సంక్షిప్తంగా పిలువబడే **రాజీవ్ రమేశ్ కులకర్ణి** (Rajiv Ramesh Kulkarni) 1962, సెప్టెంబర్ 25 న ముంబాయిలో జన్మించాడు. ఇతడు భారత మాజీ క్రికెట్ క్రీడాకారుడు. దేశవాళి క్రికెట్ పోటీలలో ముంబాయి జట్టుకు ప్రాతినిధ్యం వహించాడు. 1982-83 లో రంజీ ట్రోఫి సెమీఫైనల్‌లో 111 పరుగులకు 8 వికెట్లు సాధించి 1983లో వన్డే జట్టులో స్థానం సంపాదించాడు. 1986 అక్టోబర్లో ముంబాయిలో ఆస్ట్రేలియా పై తొలి టెస్ట్ ఆడినాడు. 1987 ఫిబ్రవరిలో పాకిస్తాన్ పై మరో రెండు టెస్టులు ఆడినాడు. కాని మూడు టెస్టులకే అతని టెస్ట్ శకం అంతమైంది. మొత్తం 10 వన్డేలు ఆడినాడు. 1987లో జరిగిన ఆసియా కప్ క్రికెట్లో ప్రాతినిధ్యం వహించిననూ ఆడే అవకాశం లభించలేదు. 1992లో ఫస్ట్ క్లాస్ క్రికెట్ నుంచి నిష్క్రమించాడు. ఆ తరువాత క్రీడా సామాగ్రికి సంబంధించిన వ్యాపారం మొదలుపెట్టినాడు.
## టెస్ట్ గణాంకాలు
రాజు కులకర్ణి 3 టెస్టులు ఆడి 45.39 సగటుతో 5 వికెట్లు సాధించాడు. అత్యుత్తమ బౌలింగ్ విశ్లేషణ 85 పరుగులకు 3 వికెట్లు.
## వన్డే గణాంకాలు
కులకర్ణి 10 వన్డేలు ఆడి 34.50 సగటుతో 10 వికెట్లు సాధించాడు. అత్యుత్తమ బౌలింగ్ విశ్లేషణ 42 పరుగులకు 3 వికెట్లు. బ్యాటింగ్‌లో 33 పరుగులు చేసాడు. అత్యుత్తమ స్కోరు 15 పరుగులు.

వర్గం:1962 జననాలు
వర్గం:భారతీయ క్రీడాకారులు
వర్గం:భారతీయ క్రికెట్ క్రీడాకారులు
వర్గం:భారతీయ టెస్ట్ క్రికెట్ క్రీడాకారులు
వర్గం:భారతీయ వన్డే క్రికెట్ క్రీడాకారులు
వర్గం:మహారాష్ట్ర క్రీడాకారులు
వర్గం:మహారాష్ట్ర క్రికెట్ క్రీడాకారులు
వర్గం:ముంబాయి క్రికెట్ క్రీడాకారులు
వర్గం:జీవిస్తున్న ప్రజలు
భోపాల్

**భోపాల్** మధ్య భారతదేశంలోని ఒక నగరం. మధ్య ప్రదేశ్ రాష్ట్ర రాజధాని, 'భోపాల్ డివిజనుకు ప్రధాన కేంద్రం. మధ్య ప్రదేశ్లో ఇండోర్ తరువాత రెండవ పెద్ద నగరం.భోపాల్ భారతదేశములో 17 వ అతిపెద్ద నగరం, ప్రపంచంలో అతిపెద్ద నగరాల్లో 131 వది.భోపాల్ లో అనేక జాతీయ విద్యాపరిశోధన సంస్థలు, ఉన్నాయి. వాటీలో IISER, MANIT, AIIMS, NLIU, SPA, IIIT ముఖ్యమైనవి. భోపాల్ కు "సరస్సుల నగరం" "మసీదుల నగరం అని పేరు. దీని భౌగోళికం ప్రకృతి సరస్సులు, మానవ నిర్మిత సరస్సులతో నిండియున్నది.
## గ్యాస్ దుర్ఘటన
1984 డిసెంబరు రెండోతేదీ: యూనియన్‌ కార్బైడ్‌ పరిశ్రమనుంచి టన్నుల కొద్దీ లీకైన మిథైల్‌ ఐసోసైనేట్‌ (మిక్‌) మూడువేల నిండు ప్రాణాల్ని కబళించింది. కంటిచూపు పోయినవారు, వూపిరితిత్తులకు తూట్లు పడ్డవాళ్లు, జీవచ్ఛవాలుగా మిగిలినవాళ్లెందరో లెక్కే లేదు. పాతికవేలమంది నేల రాలిపోయారు. అయిదున్నర లక్షల మందికిపైగా అనారోగ్య పీడితులయ్యారు.నేటికీ అక్కడి గాలిలో, నీటిలో, భూగర్భంలో విషపదార్థ నిక్షేపాలు పుట్టబోయేవారినీ శాపగ్రస్తులు చేస్తున్నాయి.ఆ సంస్థ సారథి ఆండర్సన్‌ 1984 డిసెంబరులో పట్టుబడినా, భారత్‌కు తిరిగి వస్తానన్న హామీతో బురిడీ కొట్టించి దేశం దాటి మళ్లీ ఇటువైపు తొంగిచూడనే లేదు. ఆండర్సన్‌ను అప్పగించాల్సిందిగా ఆరేళ్లక్రితం భారత్‌ చేసిన అభ్యర్థనను అమెరికా నిష్కర్షగా తోసిపుచ్చింది. విపరీత కాలహరణం జరిగాక ఒక్కో బాధితుడికీ సగటున విదిపింది రూ.12,410. కేంద్ర న్యాయమంత్రి వీరప్ప మొయిలీ భోపాల్‌ విషవాయు ఉదంతంలో న్యాయమే సమాధి అయిందన్నారు.

## చరిత్ర
భోపాల్ నగరాన్ని భూపాల్ షాహి సలం అనే గోండు రాజు స్థాపించాడు ఇతని పేరు తోనే ఈ నగరానికి భూపాల్ అనేే పేరు వచ్చింది కాలక్రమంలో బ్రిటిష్ వాళ్ళ ఉచ్ఛారణలో తేడాల వల్ల భూపాల్ నుండి భోపాల్ గా మారింది. 18 వ శతాబ్దంలో ఈ నగరాన్ని పాలించిన గోండు రాణి కమలపతి చివరి గోండు రాణిగా పరిగణిస్తారు

## భౌగోళికం
భోపాల్ సముద్రమట్టానికి 500 మీటర్ల సరసరి ఎత్తున ఉంది.భోపాల్ మద్యభారతదేశములో వింద్య పర్వతలకు సమీపంలో మాల్వా పీఠభూమి మీద ఊంది. భోపల్ 
తేమ ఉపఉష్ణమండల వాతావరణం వుండడం వల్ల చలిగా, శీతకాలంలో పొడీగా వేసవికాలంలో వేడీగా వుంటూంది.వేసవికాలం మార్చి నెల చివరి నుండి జూన్ నెల మద్య వరకు వుంటూంది, అధిక ఉష్ణోగ్రతలు మే నెలలో 40&nbsp;°C లను దాటుతాయి. మిగతా నెలల్లో ఉష్ణోగ్రత సరసరిగా సుమారు 25&nbsp;°C (77&nbsp;°F) వుంటూంది.వర్షాకాలంలో తేమ అధికంగా వుండీ వర్షపాతం సుమారుగా (1020mm) వుంటూంది.

## మూలాలు

## వెలుపలి లింకులు

వర్గం:మధ్య ప్రదేశ్ నగరాలు పట్టణాలు
గురవనంపల్లె

**గురవనంపల్లె**, చిత్తూరు జిల్లా, ఐరాల మండలానికి చెందిన రెవెన్యూయేతర గ్రామం. 

## మూలాలు
రమాకాంత్ దేశాయ్

1939, జూన్ 20న ముంబాయిలో జన్మించిన **రమాకాంత్ దేశాయ్** (Ramakant Bhikaji Desai) భారత మాజీ క్రికెట్ క్రీడాకారుడు. 1959లో టెస్ట్ క్రికెట్‌లో ఆరంగేట్రం చేసిన ఇతను ఫాస్ట్ బౌలర్‌గా జట్టుకు సేవలందించాడు.వెస్టిండీస్ తో ఆడిన తొలి టెస్టులోనే 49 ఓవర్లలో 4 వికెట్లు పడగొట్టినాడు. 1959లో ఇంగ్లాండు, 1961-62లో వెస్టీండీస్, 1967-68లో ఆస్ట్రేలియా, న్యూజీలాండ్ లలో పర్యటించిన భారత క్రికెట్ జట్టుకు ప్రాతినిధ్యం వహించాడు. 1960-61లో పాకిస్తాన్ పై జరిగిన సీరీస్‌లో 21 వికెట్లు సాధించాడు. ముంబాయి టెస్టులో 10వ నెంబరు బ్యాట్స్‌మెన్‌గా ప్రవేశించి 85 పరుగులు సాధించాడు. ఇది జాతీయ రికార్డు. అంతేకాకుండా 9 వికెట్టుకు నానా జోషితో కలిసి 149 పరుగుల భాగస్వామ్యం నెలకొల్పినాడు. అంతర్జాతీయ క్రికెట్ నుంచి నిష్క్రమించిన తరువాత సెలెక్షన్ కమిటీ చైర్మెన్‌గా బాధ్యతలు చేపట్టినాడు. 1998, ఏప్రిల్ 28న మరణించినాడు. 

## టెస్ట్ క్రికెట్ గణాంకాలు
రమాకాంత్ దేశాయ్ 28 టెస్టులు ఆడి 37.31 సగటుతో 74 వికెట్లు సాధించాడు. ఇన్నింగ్సులో 5 వికెట్లను రెండు సార్లు పడగొట్టినాడు. అత్యుత్తమ బౌలింగ్ విశ్లేషణ 56 పరుగులకు 6 వికెట్లు. బ్యాటింగ్‌లో 13.48 సగటుతో 418 పరుగులు చేశాడు. అత్యధిక స్కోరు 85 పరుగులు. ఇదే టెస్టులలో అతని ఏకైక అర్థసెంచరీ. 
## రంజీ ట్రోఫి గణాంకాలు
దేశాయ్ రంజీ ట్రోఫిలో ప్రవేశించిన తొలి సంవత్సరమే 7 మ్యాచ్‌లలో 50 వికెట్లు సాధించాడు. ముంబాతి జట్టు తరఫున ఇది ఇప్పటికీ రికార్డుగా కొనసాగుతోంది. 1958-59 నుంచి 1968-69 వరకు 11 సంవత్సరాలు ముంబాతి జట్టుకు ప్రాతినిధ్యం వహించాడు.
## సెలెక్షన్ కమిటీ చైర్మెన్
1996-97లో రమాకాంత్ దేశాయ్ సెలెక్షన్ కమిటీ చైర్మెన్‌గా కొనసాగినాడు. చనిపోవడానికి ఒక మాసం ముందే ఆ పదవికి రాజీనామా చేశాడు. 

## బయటి లింకులు
* క్రిక్‌ఇన్ఫో ప్రొఫైల్ 
* క్రికెట్ ఆర్కైవ్ ప్రొఫైల్

## సూచికలు

వర్గం:1939 జననాలు
వర్గం:భారతీయ క్రికెట్ క్రీడాకారులు
వర్గం:భారతీయ టెస్ట్ క్రికెట్ క్రీడాకారులు
వర్గం:మహారాష్ట్ర క్రీడాకారులు
వర్గం:మహారాష్ట్ర క్రికెట్ క్రీడాకారులు
వర్గం:1998 మరణాలు
వర్గం:ముంబాయి క్రికెట్ క్రీడాకారులు
వర్గం:భారతీయ క్రీడాకారులు